Stranke obećavaju razvoj i nezavisnost\nNa zavrsnom predizbornom skupu na stadionu u Pristini, Ibrahim Rugova predsednik Kosova i lider Demokratskog saveza Kosova, DSK, obecao je ubrzan ekonomski razvoj, integraciju manjina i veca ovlascenja. Rugova je istakao da je glavni cilj njegove partije priznanje nezavisnosti Kosova od strane Sjedinjenih Drzava i Evropske unije:\n“Demokratski savez je ubedjen da ce dobiti apsolutnu vecinu na parlamentarnim izborima. U narednom cetvorogodisnjem mandatu garantujemo predsednika koji ce predstavljati nacionalno jedinstvo, demokratski parlament i vladu sa svim ministarstvima”, izjavio je Rugova.\nNa zavrsnom predizbornom skupu u Pristini Demokratska partija Kosova, DPK, Hasima Tacija, pozvala je birace da masovno izadju na glasanje. Lider druge po velicini albanske stranke, Taci je istakao da su ovi izbori referendum:\n“Demokratska partija ima viziju napretka Kosova. Mi umesto statusa quo nudimo promene, usvajanje modernog ustava i sveopsti razvoj. Ovo je faza definisanja konacnog statusa, koji treba da bude u skladu sa voljom naroda, alternative nema”, porucio je Taci naglasivsi da je glasanje za njegovu partiju referendum za drzavu Kosova.\nAlijansa za buducnost Kosova, Ramusa Haradinaja, je obecala da ce ukoliko pobedi na izborima za skupstinu Kosova, resiti goruce probleme:\n“Sa Alijansom za buducnost Kosova na vlasti, u maju sledece godine imacemo pozitivnu ocenu standarada. Spremni smo da ponudimo medjunarodnoj zajednici pregovore o njenoj ulozi na Kosovu nakon nezavisnosti”, rekao je Ramus Haradinaj.\nZa ucesce na izborima prijavljena su 33 politicka subjekta, medju kojima su i dva koja predstavljaju kosovske Srbe. To su Gradjanska inicijativa “Srbija”, na cijem je celu Slavisa Petkovic, i druga je “Srpska lista za Kosovo i Metohiju”, ciji je nosilac Oliver Ivanović. Predstavnici kosovskih Srba su uglavnom organizovali kampanju gostovanjem u emisijama lokalnih elektronskih medija i kako se istice, posetama “od kuce do kuce”.\nJedan od lidera “Srpske liste” Randjel Nojkic kaze:\n“Nase aktivnosti su vezane za promociju preko elektronskih medija i obilasKom nasih potencijalnih biraca kod kuce, od vrata do vrata. Pa prema tome danasnji dan ce uglavnom proteci tim aktivnostima. Nadam se da cemo sutra imati prijem u Beogradu gde cemo jos da zaokruzimo neke nase utiske i da se pripremimo za subotnje glasanje”.\nS druge strane, u organizaciji Srpskog nacionalnog veca, SNV, prethodnih dana u mnogim srpskim sredinama odrzani su antiizborni mitinzi, na kojima je istaknuto da izbori otvaraju put ka proglasenju nezavisnosti Kosova.\nInace na drugim po redu izborima od uspostavljanja civilne misije UN i povlacenja srpske vlasti sa Kosova 1999. godine, oko milion i trista hiljada gradjana Kosova, prema proporcionalnom sistemu glasanja, bira predstavnike za 120 mesta u Parlamentu.\nOd toga 10 mesta je rezervisano Srbe i 10 mesta za bosnjacku, tursku, goransku, romsku i askalijsku zajednicu.


Online prigovori zvanično od danas obaveza u svim bankama - Polisa Osiguranja\nOnline prigovori zvanično od danas obaveza u svim bankama\nHome / Online prigovori zvanično od danas obaveza u svim bankama\nOnline prigovori zvanično od danas obaveza u svim bankama – odluka je Narodne banke Srbije.\nSve banke u Srbiji moraće od danas na svojim internet prezentacijama da omoguće klijentima da se podnesu Online prigovori, kao i da jasno postave obaveštenje sa informacijama o postupku zaštite prava korisnika.\n– Utvrđena je obaveza finansijske institucije da omogući podnošenje prigovora preko svoje internet prezentacije, i to već na njenoj naslovnoj stranici, kao i da u delu svoje internet prezentacije koji se odnosi na prigovore postavi obaveštenje sa opštim informacijama o postupku zaštite prava korisnika – rečeno je Tanjugu u Narodnoj banci Srbije.\n– Te institucije će ubuduće biti dužne da u svakom pojedinacnom slučaju izdaju potvrdu o prijemu prigovora, umesto samo po izričitom zahtevu podnosioca prigovora, što je do sada bio slučaj – objašnjavaju u NBS.\nJoš nešto više o bankarskom sektoru u Srbije možete pročitati OVDE\nSpisak banaka koje posluju u Srbiji i imaju dozvole NBS-a možete videti klikom OVDE\nUkoliko imate neko pitanje vezano za osiguranje možete nas kontaktirati OVDE


23-09-2021 19:16 Srbija Politika\nPredsednik skupštinskog Odbora za KIM Milovan Drecun izjavio je danas da Priština insistira na poštovanju Briselskog sporazuma samo onda kada joj to odgovara, u suprotnom se poziva na to da sporazum ne postoji i da ga neće realizovati, naročito u ključnom delu koji se tiče formiranja Zajednice srpskih opština.\n"I Kurti i Vljosa Osmani kažu da za njih Briselski sporazum ne postoji, ne znam zašto se onda povodom ove jednostrane nasilne akcije na severu po pitanju tablica opet pozivaju na taj sporazum ako nema Briselskog sporazuma", upitao je Drecun.\nOn je podsetio da Aljbin Kurti kaže da su taj sporazum dogovorili i potpisali prethodni predstavnici privremenih institucija u Prištini, navodeći da je to za drugu stranu koja potpisuje sporazum irelevantno, jer svuda u svetu se dogovoreno realizuje.\n"Mi imamo sada kritičan momenat u celom procesu dijaloga između Beograda i Prištine, jer moramo da razjasnimo situaciju. Moramo da znamo gde se mi nalazimo, šta da radimo dalje", rekao je Drecun.\nKako je dodao, mora da se zna, da li sporazumi postoje ili ne postoje.\n"Mislim da nije dovoljno ovo što je (Žozep) Borelj rekao da su ti sporazumi na stolu. Najuverljivije bi bilo da Borelj, Lajčak, kao i Kurti i Vljosa Osmani s druge strane zajedno izađu pred javnost i kažu da Briselski sporazumi važe. Da to čujemo i od zvaničnika iz Prištine. To je jako bitno", rekao je Drecun.\nDrugo pitanje je ako sporazumi važe kada će biti formirana Zajednica srpskih opština.\n"Izjave koje idu ka tome, a koje suštinski ne pomeraju stvari napred ka realizaciji ništa ne znače. Kurti ceo Briselski sporazum hoće da pretvori, ne u realizaciju onoga što je dogovoreno i postizanju kompromisnog rešenja, nego samo i isključivo o međusobnom priznanju i zato sve ovo radi", smatra Drecun.\nNa pitanje da li očekuje pritisak međunarodne zajednice na Prištinu, Drecun kaže da ne mora da se radi o pritisku, ali je, ocenjuje, veliki problem ako Priština smatra da ne treba poštovati autoritet posrednika EU, Vašington, zvaničnu Moskvu ili Peking.\n"Onda treba uraditi nešto što može da liči na pritisak, ali nešto što bi bilo privođenje Prištine ka jednom politički racionalnom ponašanju, jer svuda u svetu se zna. Priština mora da se suoči sa odgovornošću za takvo jednostrano ponašanje koje je neprihvatljivo", rekao je on.\nDrecun ocenjuje da Brisel i Vašington ne idu putem koji bi Prištinu mogao da navede na promenu ponašanja, te da mu se čini da su suviše tolerantni ili blagi u reakcijama.\n"Mislim da bi morali da budu mnogo odlučniji kao što su SAD uradile kada su izdejstvovale izbore na KiM, kada je prva takozvana Kurtijeva vlada oborena", zaključio je Drecun.\nIspovest Srbina kojeg su prebili specijalci ROSU pogledajte OVDE.


Nove cijene cigareta u 2013.\nsrijeda, 05 Decembar 2012 09:24\nOd 1. januara 2013. godine u Bosni i Hercegovini većina cigareta će poskupjeti od 10 do 60 feninga po kutiji, međutim , i pored povećanja akciza, neke će se zadržati na starim cijenama. Proizvođači cigareta ovih su dana dostavili Upravi za indirektno oporezivanje nove cijene po kojima će se cigarete naplaćivati od početka sljedeće godine, a Upravni odbor UIO donio je u septembru Odluku o utvrđivanju posebne i minimalne akcize na cigarete koja će biti primjenjivana od 1. januara 2013. godine. Tom odlukom je definirano da se od 1. januara plaća proporcionalna akciza po stopi od 42 posto maloprodajne cijene cigareta i posebna akciza u iznosu od 37,50 KM za hiljadu komada, odnosno 0,75 KM za pakovanje od 20 komada cigareta.\nU Upravi za indirektno oporezivanje navode da se, ukoliko je ukupna akciza na cigarete manja od minimalne akcize, plaća minimalna akciza u iznosu od 1,82 marke po kutiji cigareta za pakovanje od 20 komada. Do ovakve odluke je došlo zbog toga što je to nastavak usklađivanja akcizne politike u BiH sa politikom akciza na cigarete u Evropskoj uniji.\nViše iz kategorije: « Radovi na vodosistemu Dva poziva za posao za mlade »


RT: EU je postala karikatura svojih osnovnih vrijednosti - Puddžemon\nRT: EU je postala karikatura svojih osnovnih vrijednosti - Puddžemon\nBivši katalonski lider Karlos Puddžemon kritikovao stav EU zbog njenog odgovora na katalonsku krizu, u kojoj je Brisel stao na stranu Madrida, potiskivajući nezavisnost Katalonije.\nPuddžemon je kritikovao EU te je saopštio da je ona "karikatura onoga što je Evropa sada i onoga što želimo da bude", tvrdeći da EU "nema volje da pomogne u rešavanju političkog sukoba".\nKatalonija je održala regionalni referendum o nezavisnosti 1. oktobra, usred masovne represije policije na birače u kojoj je povređeno gotovo 900 ljudi. Posle glasanja za otcepljenje, Barselona je pokušala da pokrene dijalog sa centralnom vladom, nadajući se da će EU stupiti u funkciju posrednika da pomogne u smanjenju tenzija.\nfoto: © Albert Gea / Reuters/ vostok.rs\nI London „razočaran“ jer separatističke vlasti u Prištini nisu primljene u Interpol\nAmbasada Velike Britanije u Prištini je "razočarana" zbog toga što separatističke vlasti u Prištini nisu primljene u Interpol, te dodala je "Kosovo naporno radilo za članstvo u Interpolu".\nSAD „izuzetno razočarane“ jer separatističke vlasti u Prištini nisu primljene u Interpol\n"Izuzetno razočaravajući rezultat priglasanju. Uvek se radilo o boljoj bezbednosti na Balkanu, Evropi i svetu. Sa ovim ishodom, svi gubimo. #Kosovo bi trebalo da ostane fokusirano na svoju evropsku...\nSAD: Nikoga ne treba da iznenadi što Putin odbija da se odrekne korišćenja vojnog nervnog agensa\nSAD: Ne želimo da slabimo NATO\nU eksploziji automobila-bombi u Istanbulu u blizini britanskog konzulata i...\nUmro, Radivoje Vican Vicanović, poznati fotoreporter i fotograf.\nUmro, Dejvid Dacko, bivši predsjednik Centralnoafričke Republike.


Pajtić: Članstvo Srbije u EU nema alternativu\nNOVI SAD - Članstvo Srbije u EU nema alternativu, izjavio je danas predsednik Pokrajinske vlade Bojan Pajtić u razgovoru sa novinarima iz više od 20 nemačkih uticajnih regionalnih i četiri nacionalna lista, koji su danas posetili Pokrajinsku vladu.\nKako je saopštio Biro za odnose sa javnošću Pokrajinske vlade, Pajtić je tom prilikom izneo stav da je u pregovorima o pridruživanju veoma važno prvo otvoriti poglavlja 23 i 24, koja se odnose na vladavinu prava i pravnu državu sa nezavisnim demokratskim institucijama, i na ljudska i manjinska prava, slobodu medija i slobodu izražavanja, a kako bi Srbija u ovoj oblasti, u kojoj su definisane osnovne vrednosti, dostigla standarde koji postoje u evropskim razvijenim zemljama, a koji joj, kako je kazao, nedostaju.\nNa pitanja novinara koja su se odnosila na aktuelnu političku situaciju u zemlji, Pajtić je odgovorio da se zalaže za promenu političkog sistema, posebno za uvođenje personalizovanog proporcionalnog izbornog sistema, kakav je predložen u AP Vojvodini, koji će obezbediti da se građani izjašnjavaju o budućim poslanicima.\n"Takođe, Pajtić je izrazio bojazan da su nemogući demokratski izbori u sadašnjoj atmosferi, koju karakteriše medijska blokada i cenzura, zastrašivanja političkih neistomišljenika i porast nasilja na prethodnim izborima u nekim lokalnim samoupravama", navodi se u saopštenju.\nPajtić je naveo i da se Pokrajina suočava sa stalnim smanjenjem ili ukidanjem prenetih nadležnosti, nepoštovanjem Ustava Srbije kada je reč o finansijskim sredstvima potrebnim za funkcije AP Vojvodine, a izrazio je i protivljenje prodaji državnog poljoprivrednog zemljišta strancima i davanja tog zemljišta u zakup strancima.\nPosetu Srbiji, kako piše u saopštenju, novinara iz nemačkih novina organizovalo je Stalno predstavništvo Evropske komisije u Berlinu, u saradnji sa Delegacijom EU u Srbiji, kako bi nemačka javnost imala priliku da se upozna sa pitanjima koja se odnose na proces pridruživanja Srbije EU i drugim aktuelnim temama u vreme objavljivanja izveštaja Evropske komisije o napretku Srbije u procesu pridruživanja EU.\n« Izbori u ovom trenutku bolje rešenje od referenduma Najmanja plata 22.000, najveća 155.000 dinara »


Predsednik Srbije Aleksandar Vučić i premijer Kosova Aljbin Kurti (Albin Kurti) u Briselu su u utorak (15. juna) na prvom susretu samo izneli stavove i očekivanja dve strane, a dogovoreno je jedino da će naredni susret biti u julu mesecu.\nNaredna runda dijaloga na najvišem političkom nivou između Srbije i Kosova biće održana u julu, potvrdio je srpski predsednik Aleksandar Vučić na kraju sastanka u Briselu.\nPosrednici u razgovoru bili su šef evropske diplomatije Josep Borrell (Žozep Borelj) i specijalni predstavnik EU Miroslav Lajčak.\nVučić je kazao da se "apsolutno oko ničega nije složio sa Kurtijem".\n"Oni [delegacija Kosova] su došli da se dogovore o ni o čemu, apsolutno o ni o čemu", rekao je Vučić novinarima posle sastanka sa Kurtijem.\nVučić: I dalje smo posvećeni dijalogu\nAleksandar Vučić je ovaj susret ocenio kao drugačiji.\n"Ne žele [delegacija Kosova] uopšte da razgovaraju o Zajednici srpskih opština. Drugo, tražili su da pod hitno kažemo kada ćemo da priznamo nezavisnost Kosova. Treće, nazivaju incidentima i provokacijom to što Srbi žele da prisustvuju liturgijama u crkvama na Kosovu, pošto je zemljište tim crkvama dato u vreme vladavine Slobodana Miloševića", rekao je Vučić.\nPrema rečima Vučića, govorilo se i o potrazi za nestalima tokom rata na Kosovu, ali, kako on tvrdi, kosovska strana je izrazila nezadovoljstvo što je na čelu srpske Komisije za nestale Veljko Odalović, član Socijalističke partije Srbije koju je 90-ih vodio tadašnji šef države Slobodan Milošević.\nNVO: Srbija i Kosovo sporazumno da traže nestale\nPredsednik Srbije je kazao da je kosovska strana na ovaj način želela da okonča dijalog.\n"Verovali su da ćemo posle njihovih reči da napustimo prostoriju i da se ne vratimo. Naravno da to nismo uradili. Posvećeni smo dijalogu i nastavićemo da radimo na dijalogu", rekao je Vučić.\nVučić je kazao da se nada da će Josep Borrell preneti američkom predsedniku Joeu Bidenu (Džo Bajden) šta se događalo na sastanku. Dodao je da će narednih dana razgovarati sa predstavnicima kosovskih Srba.\nKurti: Konstruktivan susret\nZa razliku od Vučića, kosovski premijer Aljbin Kurti ne smatra da se radilo o napetom susretu. Ocenio je da se radilo o "konstruktivnom susretu".\n"Nije bilo nikakvih incidenata, niti situacija u kojima bismo bili na rubu incidenta. Imali smo distancu više od dva metara. Takođe, atmosfera jeste subjektivna stvar. Za mene je diskusija bila konstruktivna i o suštini stvari i problema. Najvažnije da ne idemo naokolo i da ne vidimo slona u sobi", izjavio je Kurti.\nAljbin Kurti daje izjavu medijima posle sastanka sa Vučićem, Brisel (15. jun 2021.)\nKurti je rekao da je na sastanak došao sa četiri predloga: uključujući i ponudu da Srbija i Kosovo potpišu deklaraciju mira, u kojoj će se obavezati da "nijedna zemlja neće napadati drugu".\nKosovski premijer je rekao da je predložio i stvaranje nove tržišne zone poput Centralnoevropskog trgovinskog sporazuma (CEFTA), pitanja nestalih uključujući i lokacije 11 masovnih grobnica, kao stvaranje nacionalnih veća za Srbe na Kosovu poput onih koji postoje u Srbiji za Albance i Bosance.\nKurti je kazao da je srpska strana odbila sve predloge, ali da se nije izjasnila za predlog o novoj tržišnoj zoni. Šef kosovske Vlade tvrdi da je međusobno priznanje najbolje rešenje jer, kako je rekao, "niti Srbija priznaje Kosovo, niti Kosovo Srbiju".\n"Nema boljeg i nema drugačijeg rešenja. Mi smo pre 13 godina proglasili nezavisnost od Srbije i došlo je vreme da Srbija proglasi nezavisnost od Kosova. Da se ne bavi nama i da mi sarađujemo na evropskom putu", poručio je Kurti, istakavši da je moguće novo poglavlje između Kosova i Srbije, koje bi bilo uzor za ostale zemlje na Zapadnom Balkanu.\nBorrell: Iskoristiti novi momentum\nNastavak dijaloga o normalizaciji odnosa Kosova i Srbije u Briselu 15. juna je prvi ovakav susret Kurtija i Vučića.\nSpecijalni predstavnik EU za dijalog Kosova i Srbije Miroslav Lajčak je naveo da je najvažnije za EU da su oba lidera potvrdila posvećnenost dijalogu.\n"Ovo je bio prvi susret sa premijerom Kosova Aljbinom Kurtijem. Nije bio lak sastanak, ali je bilo važno da se dogodio. Oba lidera su imala vrlo otvorenu i iskrenu razmenu o tome šta svako želi od dijaloga", izjavio je Lajčak na kraju sastanka, te potvrdio održavanje nove runde dijaloga pre kraja jula.\nJosep Borrell je pred sastanak održao odvojene bilateralne susrete sa kosovskom i srpskom delegacijom.\nDijalog i njegov ishod put je u evropsku budućnost obe strane. U međuvremenu on je doneo važne rezultate za njihove građane", tweetovao je Borrell.\nBorrell je na početku sastanka pozvao obe strane da iskoriste "nastali novi momentum o Zapadnom Balkanu u EU" kako bi postigle sporazum o normalizaciji odnosa.\n"Znamo da dijalog neće biti lak ali ovaj proces, uz iskreno ućešće, obeju strana je neophodan za dobrobit građana Kosova i Srbije", poručio je Borrell, ponovivši da je rezultat dijaloga jedini put ka evropskoj budućnosti.\nŠef diplomatije EU je kazao da se lično zalaže da se vidi rapidan progres "kako bi se prošlost konačno ostavila iza i postigao sporazum između Kosova i Srbije".\nPoruke pred susret\nProces razgovora o normalizaciji odnosa je zastao na jesen 2020. godine, kada je srpska strana otvorila pitanje implementacije sporazuma o Zajednici srpskih opština na Kosovu (ZSO).\nUoči potvrde novog datuma obnove briselskog procesa, zvaničnici obe strane u javnost su ponovo izlazili sa oprečnim izjavama o tom pitanju.\nDok Kurti napominje da ne može biti formirana jednoetnička zajednica, predsednik Srbije Aleksandar Vučić mu poručuje da ne mora da dolazi u Brisel ako ne želi da razgovara o formiranju iste.\nPremijer Kosova je u više navrata izjavio da njegov budući susret sa beogradskim sagovornikom u kontekstu dijaloga neće biti nastavak dijaloga već, kako je rekao, početak novog procesa.\nGovoreći na sednici Skupštine Kosova 11. juna Kurti je poručio da se Kosovo ne žuri po pitanju dijaloga sa Srbijom i dodao da je zvanični Beograd taj koji treba da prihvati realnost i nezavisno Kosovo. Ponovio je i svoje stavove sa kojima će ući u proces dijaloga sa Srbijom a oni su da Srbija prihvati nezavisnost Kosova, da prizna zločine koji su počinjeni na Kosovu i da Kosovo bude ravnopravna strana u dijalogu.\n"Dijalog je započeo bez principa. Sam proces normalizacije odnosa nikada nije pretočen u sadržaj", rekao je Kurti i ocenio da je za postizanje konačnog sporazuma neophodna i volja EU.\nPredsednik Srbije Aleksandar Vučić izjavio je 10. juna da predstojeći dijalog u Briselu "neće biti jednostavan", kao i da je važno da dve strane razgovaraju kako bi se spustile tenzije i osigurala bezbednost Srba na Kosovu.\n"Oni (predstavnici Kosova prim.aut.) dolaze da naprave svoj šou, a mi smo posvećeni dijalogu", rekao je Vučić novinarima u Jagodini u centralnoj Srbiji.\nDijalog dug deceniju\nNačelno je zamišljeno da se u procesu razmatraju "praktična pitanja koja će olakšati živote građana". U oktobru 2012. godine, proces se diže na politički nivo kada se u dijalog uključuju tadašnji premijeri Ivica Dačić i Hashim Thaci (Hašim Tači).\nKurti u Skupštini Kosova: Srbija da prihvati realnost\nNakon zastoja od skoro godinu dana i ukidanja ove mere, dijalog je obnovljen u julu 2020. godine, kada ga je u ime Kosova vodio bivši premijer Avdulah Hoti (Avdullah).


SRBI NAJAVILI PROTEST U SREDU: U Zubinom Potoku pretučeno 100 naših državljana; Ziberaj: Dačić će biti uhapšen ukoliko uđe na KiM (FOTO+VIDEO) | Politika | Novosti.rs\nKRIZA NA KOSMETU SRBI NAJAVILI PROTEST U SREDU: U Zubinom Potoku pretučeno 100 naših državljana; Ziberaj: Dačić će biti uhapšen ukoliko uđe na KiM (FOTO+VIDEO)\nI. Radulović/Novosti online | 28. maj 2019. 07:14 > 18:11 | Komentara: 231\nAkcija pripadnika NjSO (nekadašnje ROSU) u sve četiri opštine sa severa KiM, lišeno slobode 28 osoba, od toga 19 policajaca i devet građana\nPripadnici ROSU upali su u utorak jutro oko šest sati na teritoriju četiri srpske opštine na severu Kosmeta i tom prilikom uhapsile 28 osoba od toga 19 policajaca i devet građana.\nNajteže je bilo u opštini Zubin Potok, gde su se specijalci bahatili i pravili štetu po privatnim automobilima i pravili selfije sa oružjem.\nROSU su probile sve blokade koje je stanovništvo postavilo kako ne bi moglo da odvede uhapšene osobe, i uputili su se ka južnom delu Kosovske Mitrovice.\nSituacija u Kosovskoj Mitrovici je mirna, ali napeta. Ne čuju se sirene, a grad nadleće helikopter KFOR-a.\nU akciji je učestvovalo oko 200 pripadnika policijskih snaga.\n07:30 - ĐURIĆ: CILj AKCIJE ROSU ZASTRAŠIVANjE I IZAZIVANjE PANIKE\nDirektor Kancelarije za KiM Marko Đurić izjavio je da su jedinice ROSU jutros upale na sever KiM na teritoriju sve četiri opštine sa ciljem za zastraše Srbe i izazovu paniku, dodajući da raspolaže informacijama da je nekoliko Srba uhapšeno.\n"Jutros oko šest sati, specijalne jedinice ROSU upale su iz tri pravca na sever KiM, na teritoriju sve četiri opštine, sa ciljem da zastraše, izazovu paniku uz hapšenja koja smo najavljivali i o kojima je govorio predsednik prethodnih dana, da stvore nemoguću klimu za Srbe na KiM", rekao je Đurić za Tanjug.\nImamo informacije da je nekoliko Srba uhapšeno, dodao je on.\nĐurić je istakao da su "separatisti iz Prištine pribegli nastrašnijim metodama da bi Srbe zaplašili".\n"To su učinili uz saglasnost dela međunarodne zajednice i veliku sramotu Kvinte, iako smo danima upozoravali da se priprema ovakav scenario i masovna hapšenja Srba. Država Srbija je pozivala da se spreči ovakav scenario zato što ovo predstavlja igranje mirom na teritoriji naše južne pokrajine", kazao je Đurić.\n07:33 - ĐURIĆ: SRAMOTNO JE ŠTO NEMA REAKCIJE KVINTE\nDirektor Kancelarije za KiM Marko Đurić ukazao je da je velika sramota što nema reakcije Kvinte, upozorivši da sada imamo dramatičnu situaciju.\nĐurić je rekao da je upad "više kolona do zuba naoružanih šiptarskih jedinica" pokrenut sa jasnim ciljem da Srbe zastraše.\nOn je konstatovao da je očigledno da "ti šiptarski ekstremisti, a i oni koji su im dali saglasnost za ovako nešto, jer ovako nesto nije bilo moguce bez saglasnosti njihovih sponzora i mentora iz zemalja Kvinte, ovakim akcijama žele da Srba vise ne bude na KiM".\n07:38 - OKUPLjANjE SRBA U KOSOVSKOJ MITROVICI (VIDEO)\nSrbi se okupljaju na Trgu cara Lazara.\n07:40 - JEDNA OSOBA RANjENA U ZUBINOM POTOKU\nKako nezvanično saznajemo, u akciji ROSU u Zubinom Potoku ranjena je jedna osoba.\n07:45 - VOJSKA SRBIJE U STANjU BORBENE GOTOVOSTI\nPredsednik Srbije Aleksandar Vučić naredio je posle akcije ROSU rano ujutru stavljanje svih jedinica vojske naše zemlje u stanje pune borbene gotovosti. Opširnije čitajte OVDE.\n07:53 - ROSU UHAPSILA TRI SRBINA PRIPADNIKA KOSOVSKE POLICIJE\nSpecijalne jedinice ROSU uhapsile su jutros tri Srbina, pripadnika kosovske policije, saznaje Tanjug iz pouzdanih izvora.\n07:55 - SRBIJA TRAŽI REAKCIJU KVINTE\nSrbija tražila reakciju zemalja Kvinte (SAD, Velika Britanija, Nemačka,Italija i Francuska) zbog upada specijalaca Rosu na sever KiM, saznaju "Novosti". Opširnije pročitajte OVDE.\n08:02 - PREDSTAVNICI SRBA SE HITNO VRATILI NA KOSMET\nPolitički predstavnici Srba sa Kosova i Metohije, koji su u ponedeljak prisustvovali posebnoj sednici Narodne skupštine u Beogradu, na kojoj je predsednik Aleksandar Vučić govorio o pregovorima sa Prištinom, hitno su otputovali u južnu srpsku pokrajinu.\n08:14 - UGASILE SE SIRENE ZA UZBUNU\nPosle duže od sat vremena sirene su prestale da zavijaju u Kosovskoj Mitrovici, prenosi Kossev.\n08:24 - KOSOVSKA POLICIJA: UHAPŠENI OSUMNjIČENI ZA ORGANIZOVANI KRIMINAL\nKosovska policija oglasila se saopštenjem povodom hapšenja Srba na severu pokrajine.\n“Danas je u saradnji Kosovske policije i Policijskog inspektorata Kosova, kao i drugih relevantnih jedinica, na osnovu naloga Osnovnog suda u Prištini izvršena operacija koja je za rezultat imala hapšenje nekih policijskih zvaničnika i nekih građana.\n08:39 - ĐURIĆ: ROSU NAPADAJU SRBE NA ULASKU U ZUBIN POTOK\nDo zuba naoružani albanski specijalci u ovom trenutku napadaju Srbe na ulasku u Zubin potok i kod klisure pokusavaju da uđu u to mesto, izjavio je u Jutarnjem dnevniku RTS Direktor Kancelarije za Kosovo i Metohiju Marko Đurić.\nOn je rekao da ekstremisti, presvučeni u policijske uniforme ROSU, u Zubinom potoku napadaju nedužno i nenaoružano stanovništvo, ocenivši situaciju krajnje ozbiljnom i dramatičnom.\nĐurić je rekao da su do zuba naoružani albanski specijalci jutros ušli u sve četiri opštine na severu Kosova, kao što su srpske vlasti nedeljama upozoravale da će se dogoditi, na veliku sramotu međunarodne zajednice.\nOn je naveo da je u ime predsednika Srbije Aleksandra Vučića obavio razgovore sa više međunarodnih predstavnika i da nema nikakve sumnje kakva će rekacija države Srbije biti ukoliko se ovo odmah ne zaustavi.\nĐurić je kazao da je ovo organizovano tobož zbog nekakvih hapšenja u vezi sa kriminalom.\n"To su mogli da urade i srpski policajci, umesto toga su rešili da šalju oklopna vozila", rekao je Đurić i dodao da je ovo najgrublje ugrožavanje mira i najdirektnije kršenje svih dogovora i sporazuma.\n08:49 - KOLONA KPS PROLAZI KROZ RUDARE\nU Rudaru u grupama prolazi po nekoliko vozila sa KPS policajcima i pripadnicima ROSU.\n08:51 - PROBIJENA BARIKADA U SELU ZUPČE\nKako nezvanično saznajemo u opštini Zubin Potok je trenutno najteža situacija. Barikada koja su Srbi postavili u selu Zupče probijena je i Rosu se kreće preme selu Varage.\n09:03 - HARADINAJ O HAPŠENjIMA: OPERACIJA PROTIV KRIMINALA\nPredsednik Srbije Aleksandar Vučić je pre 11 dana upozorio da prištinske vlasti spremaju hapšenje Srba pripadnika kososvke policije i istakao da će Priština tu akciju pravdati navodnom borbom protiv kriminala.\n"U severnim optinama Kosova odvija se operacija protiv krijumčarenja i organizovanog kriminala u okviru naše posvećenosti primeni vladavine prava za sve. Potvrđujem da je ova operacija uperena protiv organizovanog kriminala i meta su joj takođe policijski i carinski zvaničnici. Pozivam građane da ostanu mirni", tvitovao je Haradinaj.\n09:06 - PUCNjI I ŠOK BOMBE U ZUBINOM POTOKU\nU Zubinom Potoku su čuju pucnji. Specijalci ROSU bacaju šok bombe, dok su svi prilazni putevi blokirani.\n09:22 - ROSU PROBILA I DRUGU BLOKADU\nPripadnici ROSu jedinica probili su i drugu blokadu u mestu Varage ali su se Srbi organizovali i postavili novu. Na okupljene građane pripadnici Rosu ispalili suzavac i šok bombe.\n09:25 - MOST U K. MITROVICI ZATVOREN\nU severnom delu grada trenutno je mirno, ali napeto, pošto su jutros specijalne jedinice ROSU sa dugim cevima u sve četiri srpske opštine na severu KiM i uhapsile 13 Srba pripadnika kosovske policije.\n09:28 - UHAPŠENO 13 SRBA, NAPETOST I UZNEMIRENOST NA SEVERU\nSpecijalne jedinice ROSU uhapsile su do 8.30 sati 13 Srba, pripadnika kosovske policije na severu KiM, rečeno je Tanjugu u dobro obaveštenom izvoru.\nJoš jedan snimak hapšenja u severnom delu Kosovske Mitrovice, u naselju Bošnjačka mahala.#Kosovo #Srbija #jutrosajovanomisrdjanom pic.twitter.com/vrObpyPkE1\n— Milos Peric (@MilosPeric1244) May 28, 2019\n09:32 - DRECUN: NA PORUKE MIRA PRIŠTINA ODGOVARA PORUKOM RATA\nPredsednik skupštinskog Odbora za KiM Milovan Drecun kaže da su Albanci pažljivo birali trenutak za brutalnu akciju na severu KiM kojom, ocenjuje, šalju poruku da ne žele nastavak dijaloga i da im je cilj da izazovu Srbiju na oružanu akciju.\n"Ova brutalna upotreba sile zapravo provocira, pokazuje želju Albanaca da se izazovu teži sukobi sa srpskim narodom na severu KiM i da se isprovocira oružana reakcija Srbije, ne bi li se onda prebacila odgovornost za to što nema nastavka dijaloga na Srbiju i stvorili uslovi opravdanja za proglašenje ujedinjenja Kosova i Albanije", rekao je Drecun na RTS povodom akcije ROSU na sever KiM.\nOn je istakao da je bitno sačuvati jedinstvo Srba i pozvao na snažne diplomatske aktivnosti kako situacija ne bi eskalirala.\n"Iako smo očekivali takvu akciju Prištine očigledno su Albanci pažljivo birali trenutak kada zaseda Skupština Srbije i kada šalje poruku da sve probleme treba rešavati mirnim putem, da treba nastaviti dijalog i da treba stvoriti uslove za istorijsko pomirenje između Srba i Albanaca. Na našu poruku mira oni odgovaraju porukom rata", navodi predsednik skupštinskog Odbora za KiM.\n09:35 - PUCNjAVA U ZUBINOM POTOKU, LAKŠE POVREĐENO DVOJE SRBA\nDvoje Srba lakše je povređeno u pucnjavi do koje je jutros oko 6.20 došlo u Zubinom potoku, kada su pripadnici ROSU došli u reon sela Donje Varage u toj opštini, potvrdio je Tanjugu policijski zvaničnik sa lica mesta i dodao da pucnjava traje i u ovom trenutku, oko 9.30 časova.\nJedna osoba, I.M, je uhapšena.\nOko 6.20 došlo je, naime, do razmene vatre između nepoznatih lica i specijalizovanih jedinica Kosovske policije, u kojoj je ispaljeno oko 200 metaka.\nNakon toga, na lice mesta došlo je 15 oklopnih vozila ROSU i FIT, koji su se frontalno rasporedili prema selu Donje Varage i prema Zubinom potoku, magistralnim putem i srušili jednu improvizovanu manju barikadu, koju je na tom putu jutros postavilo uplašeno stanovništvo.\nPipadnici ROSU idu pešice magistralnim putem i pucaju i dalje sa obe strane i bacaju šok bombe.\nNarod je preplašen, a lokalna škola i obdanište nameravaju da obustave rad, rekao je Tanjugu taj policijski zvaničnik.\n09:39 - AP: TRUPE SRBIJE U PRIPRAVNOSTI\nSrbija je naredila svojim trupama da budu u punoj pripravnosti nakon izveštaja da je kosovska policija ušla u Srbima naseljene regione Kosova, javlja AP.\nAgencija prenosi, pozivajući se na srpske medije, da su pripadnici specijalne policije Kosova "upali" na sever Kosova i uhapsili više osoba.\nNavodi se da je zvaničnik srpske vlade Marko Đurić kazao da je akcija kosovske policije osmišljena zbog zastrašivanja i proterivanja Srba sa Kosova i predstavlja "ne samo pretnju stabilnosti, već i najdirektniju pretnju mira".\nAP navodi i da je srpski predsednik Aleksandar Vučić naredio puno stanje pripravnosti srpskih trupa.\n09:50 - PRIPADNICI ROSU NAPRAVILI VELIKU ŠTETU (VIDEO)\nU selu Varage kod kafane "Radič Polje" pripadnici ROSU napravili su veliku štetu na privatnim automobilima.\nPrema rečima očevidaca, specijalci su kundacima razbijali šoferšajbne na vozilima i stakla na ugostiteljskim objektima.\nNa putu su ostaci šok bombi ispaljenih na okupljene Srbe, a pripadnici idu prema Zubinom Potoku.\n10:01 - KFOR: AKCIJA POLICIJE NA KOSOVU NIJE PROTIV SRBA\n"Mi za sada pratimo situaciju, u kontaktu smo sa vlastima u Prištini, ali otvorene su nam i komunikacije sa Srbijom", kaže Graso.\n"O tome je i ranije diskutovano, mi se ne mešamo u akcije policije, dok nam ne zatraže da intervenišemo", rekao je Graso.\n10:06 - RUŽIĆ: PROVOKACIJA I FRUSTRACIJA PRIŠTINE\nUpad specijalnih jedinica ROSU i hapšenje Srba predstavlja provokaciju i jasno pokazuje frustraciju političckog estabilištmenta u Prištini nakon jučerašnjeg govora predsednika Aleksandra Vučiha u Skupštini Srbije, izjavio je ministar državne uprave i lokalne samouprave Branko Ružić.\n"Nadam se da će prevladati solidarnost naših sunarodnika na Kosovu i Metohiji. Jasno je i indikativno da se radi o provokaciji nakon iskrenog i briljantnog govora predsednika Vučića juče u parlamentu", rekao je Ružić za TV Prva.\n10:14 - GRAĐANI SE OKUPILI KOD TEHNIČKE ŠKOLE\nNA raskrsnici kod Tehničke škole, blizu mesta nekadašnje barikade, koja je inače poslednja uklonjena na Severu Kosova 2016 godine, okupila se grupa od oko par stotina građana. Oni stoje mirno i trenutno se tu ništa ne dešava, prenosi KoSSev.\nPrethodno su građani u znatno manjem broju bili okupljeni na glavnom trgu u centru grada, među kojima su bili i starešine hrama Sv. Dimitrije, kao i zamenik kosovskog ministra unutrašnjih poslova Milan Radojević, koji nije davao izjave za medije.\n10:23 - I DALjE AKCIJA ROSU KOD ZUBINOG POTOKA (VIDEO)\nNa magistralnom putu ka Zubinom Potoku i dalje traje operacija specijalnih kosovskih snaga Rosu, koje pokušavaju da se probiju do Zubinog Potoka.\nOperacija je počela jutros oko 6.20 časova, a i dalje se čuje pucnjaava iz vatrenog oružja, navodi za Tanjug policijski zvaničnik sa lica mesta.\nPripadnici ROSU rasturaju barikade koje srpsko stanovništvo postavlja na potezu od sela Donje Varage prema Zubinom Potoku.\nSvi prilazi Zubinom Potoku su blokirani i u to mesto se ne može ući. Situacija u tom mestu je napeta i stanovništvo je u strahu.\n10:26 - RADUN: OZBILjNA PROVOKACIJA KOJA MOŽE PRERASTI U SUKOB\nUpad specijalnih jedinica ROSU i hapšenje Srba rano jutros ozbiljna je provokacija koja može eskalirati u sukob i teško da se uskoro može očekivati nastavak dijaloga, ocenjuje politički analitičar Branko Radun.\nRadun navodi da je ideja da se izvrši pritisak na Srbiju i ocenio da Priština to nije uradila samostalno i bez podrške određenih krugova iz međunarodne zajednice.\n"Ovo je deo šire kampanje pritiska na Srbiju i ne dolazi samo iz Prištine već i zapada, da Srbija prihvati takozvano nezavisno Kosovo", rekao je Radun.\nOn je istakao da Albanci žele da na ovaj način promene stanje na terenu.\n10:33 - BAHATOST POLICAJACA U ZUBINOM POTOKU\nBahatost šiptarskih policajaca ide dotle da prave selfije sa oružjem, a u pozadini se vidi tabla Zubin Potok.\n10:36 - PRIMEĆENA AKTIVNOST OKLOPNIH VOZILA U KRALjEVU\n10:40 - STRANE AGENCIJE: MEĐUETNIČKE TENZIJE I GNEV SRBA\nAnsa je prenela da su rano jutros na severu Kosova, naseljenim većinskim srpskim stanovništvom, specijalne policijske jedinice ROSU uhapsile13 srpskih pripadnika kosovske policije, što je, kaže italijanska agencija, podiglo međuetničke tenzije, dok ruska agencija TAS S navodi da je akcija "izazvala gnev kosovskih Srba".\nAnsa prenosi navode srpskih medija da su se u severnom, srpskom delu Kosovske Mitrovice, najvećeg grada na severu Kosova, oglasile sirene.\nAgencija navodi da jutros nisu bili poznati motivi hapšenja, koja su se dogodila na terotoriji četiri opštine sa srpskom većinom na severu Kosova i podseća se da je srpski predsednik Vučić prethodnih dana objavio da se sprema akcija policije na štetu Srba i da je zatražio od međunarodnih predstavnika i zapadnih zemalja da intervenišu kod vlasti u Prištini kako bi ih ubedili da obustave neprijateljske akcije protiv srpskog stanovništva.\nTAS S prenosi da su oružane snage Srbije, po naredbi predsednika Vučića, stavljene u stanje pune pripravnosti zbog situacije na severu Autonomne pokrajine Kosovo i Metohija.\nRuska agencija prenosi da su albanske specijalne snage pritivorile srpske policajce i civile.\n10:44 - RTK: TAČI RANO JUTROS OKUPIO SVE BEZBEDNOSNE STRUKTURE\nKosovski predsednik Hašim Tači u ranim jutarnjim satima okupio je na sastanku u svojoj kancelariji sve bezbednosne strukture na Kosovu, prenosi RTK2 na srpskom jeziku informacije albanskog servisa.\nNavodi se da su u Tačijevu kancelariju došli direktor Kosovske obaveštajne službe Špend Madžuni, direktor policije, kao i čelnici pravosudnih institucija.\nUopštinama na severu Kosova uhapšeno je od jutros 13 Srba, a najmanje dva su lakše ranjena tokom operacije.\n10:48 - ROSU NASTAVILI PREMA ZUBINOM POTOKU, NAROD NE PRUŽA OTPOR\nSpecijalci ROSU nastavili su prema Zubinom Potoku. Narod ne pruža otpor, samo gledaju pored puta.\n10:51 - KOSOVSKA POLICIJA: JEDAN POLICAJAC RANjEN, NEKOLIKO POVREĐENO\nJedan kosovski policajac je ranjen iz vatrenog oružja a nekoliko ih je povređeno "u koškanju" prilikom današnje akcije na severu Kosova, izjavio je agenciji Beta portparol Kosovske policije Baki Keljani.\nKeljani je rekao da će konačne informacije o tome biti poznate na konferenciji za novinare koju će policija održati nakon završetka akcije.\nOn je opovrgao informacije pojedinih medija da hapšenja na severu Kosova imaju veze sa ubistvom Olivera Ivanovića već je naveo da je u pitanje borba protiv organizovanog kriminala.\nKeljani je dodao da je hapšenja bilo istim povodom i u Glogovcu i u Srbici.\n10:53 - OKLOPNA VOZILA IDU PREMA JEZERU GAZIVODE\nSpecijalci ROSU se u oklopnim vozilima kreću prema jezeru Gazivode.\n11:06 - U ZUBINOM POTOKU 120 PRIPADNIKA KPS, PUCALI NA SRBE\nTrenutno se u Zubinom Potoku nalazi oko 120 pripadnika tzv. kosovske policije, koji su intenzivno bacali šok-bombe i ispaljivali hice iz vatrenog oružja prema nenaoružanim Srbima, navodno u nameri da ih zaplaše.\n11:29 - NAPADNUT NOVINAR TV PRVA KOD ZUBINOG POTOKA\nNovinar televizije Prva Zoran Maksimović napadnut je kod Zubinog Potokam gde je u toku akcija kosovske policije.\nPrema informacijama te televizije, pripadnici ROSU zaustavili su Maksimovića, koji je pošao u susret barikadama postavljenim na magistralnom putu prema Zubinom Potoku, i potom mu oštetili automobil.\nAutomobil Zorana Maksimovića / foto Tanjug\n11:36 - KFOR: LjUDI DA OSTANU MIRNI I DA SE NE PLAŠE\nKomandant KFOR-a italijanski general Lorenco D'Adari je zbog ”političke osetljivosti trenutka” pozvao sve strane na KiM da mirno i odgovorno rešavaju sporove, bez ikakve upotrebe sile ili nasilja.\n”Ljudi treba da ostanu mirni, nemaju čega da se plaše”, stoji u zvaničnom saopštenju KFOR-a, prosleđenom Tanjugu.\nPovodom situacije na severu KiM, KFOR saopštava da Kosovska policija sprovodi policijsku operaciju ”širom Kosova”, na osnovu naloga za hapšenje koje je izdao Sud u Prištini u vezi sa istragom o korupciji.\n”KFOR potvrduje da je ovo samo policijska operacija i da Kosovske snage bezbednosti ili bilo koje druge vojne snage nisu rasporedene na severu Kosova”, stoji u saopštenju koje je KFOR prosledio Tanjugu.\nKFOR ponavlja da nastavlja da nadgleda situaciju i da je spreman da interveniše, ukoliko se to zahteva, kao treći u liniji odgovornosti, kako bi garantovao sigurnost za sve Zajednice u skladu sa svojim mandatom prema Rezoluciji 1244 Saveta bezbednosti Ujedinjenih nacija.\n11:43 - PRIPADNICI ROSU SE POVUKLI IZ ZUBINOG POTOKA\nKako "Novosti" saznaju, pripadnici ROSU povukli su se iz Zubinog Potoka i nastavili put ka južnom delu Kosovske Mitrovice.\n11:54 - RANjENI U ZUBINOM POTOKU DOVEZENI U BOLNICU U KOSOVSKOJ MITROVICI\nDve osobe ranjene u Zubinom potoku prilikom akcije specijalnih jedinica kosovske policije dovezene su u Kliničko bolnički centar u Kosovskoj Mitrovici, potvrdio je Tanjugu zamenik direktora KBC Kosovska Mitrovica Zlatan Elek.\nOni se trenutno nalaze na prijemnom hirurškom odeljenju KBC i u toku je dijagnostikovanje, kako bi se utvrdilo o kakvim povredama je reč, rekao je Elek.\nViše informacija znaće se nakon pregleda, a u KBC u ovom trenutku imaju informaciju da je još jedna osoba povređena u Zubinom potoku.\n11:55 - ĐURIĆ: ALBANCE ZOVU NA RAZGOVOR, A SRBE TUKU I VEZUJU\nDirektor Kancelarije za KiM Marko Đurić naglasio je da Priština, u okviru navodne akcije borbe protiv korupcije, osumnjičenim Albancima šalje pozive da se jave na razgovor u policiju, dok Srbe i Bošnjake "prebijaju, vezuju i odvode kao stoku".\n"Srbe i Bošnjake prebijaju, vezuju i odvode kao stoku, dok Priština u okviru navodne akcije borbe protiv korupcije osumnjičenim Albancima šalje pozive da se jave na razgovor u policiju", naveo je Đurić na svom nalogu na Tviteru povodom upada jedinica ROSU na sever KiM.\n11:59 - SNIMAK PRIVEDENOG ISPRED POLICIJSKOG INSPEKTORATA U PRIŠTINI\nKosovska agencija Kosovapres objavila je na sajtu i Jutjubu snimak jednog od Srba uhapšenih na severu, koji su dovedeni u Prištinu.\nNa snimku se vidi kako jednog od uhapšenih izvode iz zgrade policijskog inspektorata u Prištini u kombi policije u kojem su kosovski specijalci, nakon čega vozilo odlazi odatle.\nPrikazano je i kako spred zgrade inspektorata patrolira policajac s automatskim naoružanjem, a oko zgrade je još policajaca, kao i novinarske ekipe.\n12:01 - ROSU PRETUKLI OKO 100 SRBA\nSpecijalci Rosu u Zubinom Potoku brutalno pretukli oko 100 lokalnih Srba pošto su probili barikade u mestu Varage. Prema saznanjima Novosti, policajci su demolirali kafanu "Radič polje" u kojoj su kundacima tukli goste među kojima je bilo i staraca\n12:17 - RUSIJA REAGOVALA NA UPAD ROSU U SRPSKE OPŠTINE\nMinistarstvo inostranih poslova Rusije je pozvalo međunarodne pokrovitolje Prištine da urazume kosovsko-albanske radikale i spreče dalju eskalaciju konflikta.\n12:21 - BEČIĆ: MEĐUNARODNA ZAJEDNICA DA ZAUSTAVI NASILjE NAD SRBIMA\nUpad specijalnih jedinica ROSU na sever KiM je još jedna u nizu akcija usmerenih na zastrašivanje i proterivanje Srba, koju Albanci sprovode uz blagoslov svojih mentora, ocenio je predsednik Odbora za kontrolu službi bezbednosti Igor Bečić i pozvao međunarodnu zajednicu da reaguje i zaustavi nasilje nad Srbima.\nBečić je u izjavi Tanjugu naveo da je užasnut i revoltiran razmerama nasilja koje takozvane vlasti na Kosovu i Metohiji ispoljavaju prema građanima srpske nacionalnosti.\n"Opravdavanje brutalnih napada na Srbe izgovorom da je to borba protiv korupcije, kada dolazi od ratnih zločinaca zvuči apsurdno. Da li je iko u stanju da poveruje da se osvedočeni teroristi i kriminalci Tači i Haradinaj bore protiv kriminala", upitao je Bečić.\nOn je naveo da je upad ROSU na sever i hapšenja primer tipičnog nasilja nad Srbima, sa ciljem njihovog proterivanja, te istakao da je Beograd više puta ukazivao da je bezbednost Srba na KiM ozbiljno ugrožena.\n"Krajnje je vreme da međunarodna zajednica reaguje i zaustavi nasilje nad Srbima na Kosovu i Metohiji, krajnje je vreme i da se ta ista međunarodna zajednica konačno suoči sa posledicama svog delovanja na ovim prostorima i svojim greškama iz prošlosti", zaključio je Bečić.\n12:26 - DODIK: POKUŠAJ DA SE ISPROVOCIRA NOVI EGZODUS SRBA\nPredsedavajući i srpski član Predsedništva BiH Milorad Dodik izjavio je Srni da je operacija specijalnih snaga ROSU ozbiljan udarac na krhki mir na Kosovu i Metohiji i da ne može biti tolerisana ni od nečega što se zove međunarodna zajednica, koja je prisutna u ovoj južnoj srpskoj pokrajini, prenosi RTRS.\nNavodi se da je Dodik istakao da država Srbija ima pravo da štiti svoj narod, koji je ostao nezaštićen čak i od međunarodnih snaga koje bi trebalo da i njima, kao i Albancima na Kosovu i Metohiji, garantuju bezbjednost.\n"Obrazloženja da je jutrošnji upad na sever Kosova i Metohije u funkciji borbe protiv kriminala su nesuvisla, jer da bi se pojedinci priveli pravdi ne morate da dižete specijalne jedinice sa dugim cijevima koje uznemire sve stanovništvo na Kosovu i Metohiji", kazao je Dodik.\nOn je ocenio posebno čudnim obrazloženje da su na taj način hapšeni pripadnici policije.\n"Oni su mogli biti uhapšeni mirno na svojim radnim mjestima, ako je bilo osnova za njihovo hapšenje. Zato je potpuno jasno da ovđe nije riječ o borbi protiv kriminala. Ovo je borba protiv ostanka Srba na Kosovu i Metohiji i pokušaj da se isprovocira njihov novi egzodus", rekao je Dodik.\n12:48 - MIROVIĆ: UPAD ROSU AKT TERORIZMA NA KiM\nPredsednik pokrajinske vlade Igor Mirović ocenio je da je upad jedinica ROSU na sever KiM jasan akt terorizma i divljačkog nasilja koje odmah mora biti zaustavljeno.\nMirović je u saopštenju naveo da pokrajinska vlada daje svu neophodnu podršku državnim organima, predsedniku Srbije, Savetu za nacionalnu bezbednost, organima vojske i policije, da sve ono što u skladu sa Ustavom i zakonom bude doneto, u toku današnjeg i narednih dana, zaista bude i sprovedeno.\n12:52 - SNIMAK PROBIJANjA BARIKADE: UNIŠTENA VOZILA SRBA KRAJ PUTA\nSpecijalci ROSU uništili su vozila Srba u selu Ugljare.\n13:01 - LjIMAJ: AKCIJA NA SEVERU JE UDARAC ORGANIZOVANOM KRIMINALU\nZamenik premijera tzv. Kosova Fatmir Ljimaj izjavio je danas da akcije Policije Kosova imaju za cilj udarac mreži organizovanog kriminala, u koju su bili uključeni i neki policijski zvaničnici.\n13:10 - ČAURE UZ KOLOVOZ U MESTU VARAGE\nNa putu Kosovska Mitrovica-Zubin Potok u mestu Varage mogu se naći čaure kraj kolovoza.\n13:15 - POVREĐENI SRBI STABILNO\n“Imamo informacije iz Doma zdravlja Zubin potok da ima dosta građana koji su doživeli lakše telesne povrede i podatke da je načinjena velika materijalna šteta na kućama i objektima u opštini Zubin potok i na vozilima koja su bila uredno parkirana pored puta”, rekao je Elek.\n13:19 - KCB KOSOVSKA MITROVICA: BIVŠI PRIPADNIK SRPSKE POLICIJE PREMINUO OD SRČANOG UDARA\nZamenik direktora KCB Kosovska Mitrovica dr Zlatan Elek kaže da još uvek nemaju informacije o tačnom broju povređenih prilikom akcije specijalnih jedinica ROSU.\n“U više navrata smo pokušali da uspostavimo veze sa opštinom Zubin potok, ali te veze su bile ometane. Ovi pacijenti su povređeni dva-tri sata pre nego što su doveženi u KCB, jer je postojala opstrukcija od strane specijalnih jedinica ROSU da se oni prevezu do Kliničko-bolničkog centra pa su morali da budu zbrinuti u Domu zdravlja Zubin potok, jer je taj pravac bio zatvoren čak i za transport pacijenata”, objasnio je Elek.\n“Imamo dovoljno materijala za zbrinjavanje naših pacijenata i eventualno povređenih koji bi trebalo da stignu u Kliničko-bolnički centar”, rekao je Elek i dodao da su dobili informaciju i da je bivši pripadnik srpske policije preminuo u Leposaviću od posledica srčanog udara kada je čuo za događaje.\n13:22 - PALMA: KFOR UMESTO PRAZNIH SAOPŠTENjA DA REAGUJE NA POKUŠAJ OKUPACIJE SEVERA KiM\n"Deo međunarodne zajednice, pre svega sponzora nezavisnosti takozvanog Kosova treba da prestane sa praznim saopštenjima, u slučaju grubih kršenja svih dogovora, već da reaguje u skladu sa svojim mandatom. Jutrošnji upad specijalnih snaga ROSU na sever Kosova i Metohije je pokušaj okupacije severa Kosova i Metohije sa krajnjom namerom izazivanja oružanog sukoba između Vojske i policije Srbije i snaga NATO pakta. To je cilj albanskih terorista. Srbija i NATO imaju dogovor o zabrani ulaska oružanih formacija Prištine na sever Kosova bez saglasnosti predstavnika Srba", izjavio je predsednik Jedinstvene Srbije Dragan Marković Palma.\n"Ako je neko izvršio neko krivično delo postoji kosovska policija i na severu Kosova i Metohije, u kojoj su Srbi i oni mogu da izvršavaju naloge nadležnih sudova, ukoliko za tim ima potrebe. Zamislite kako bi reagovao američki ambasador u Beogradu da specijalne snage vojske i policije Srbije na način kao što to ROSU radi upadnu i hapse Albance u Preševu. Verovatno bi već zasedao glavni štab NATO pakta i Savet bezebednosti Ujedinjenih nacija. Srbija je za mir i stabilnost i za poštovanje svih međunarodnih sporazuma. To isto tražimo i od svih drugih", poručio je on.\n13:27 - UNMIK: RUSKI DRŽAVLjANIN JE U BOLNICI I IMA POVREDE\nMisija UN na Kosovu saopštila je danas da se ruski državljanin, kojeg su privele kosovske specijalne policijske snag tokom jutrošnje operacije, nalazi u bolnici.\nRuska agencija RIA prenosi i izveštaje prištinskih medija da se on nalazi u bolnici u Kosovskoj Mitrovici, kao i da su ga predstavnici Unmika posetili.\n13:45 - PORTAL INSAJDERI: UHAPŠENO 28 LICA\nPortal Insajderi navodi da je u današnjoj akciji uhapšeno 28 lica, 19 policajaca i 9 građana. Pozivajući se na svoje izvore, ovaj portal navodi puna imena uhapšenih policajaca:\nI.R, R.R, R.K, B.M, A.M, Z.B, A.P, O.K, B.L, J.D, V.D, A.B.B, K.S, Z.S, D.S, B.M, A.H, B.M i M.M.\nOd toga tri pripadnice Kosovske policije sa Severa – J.D, A.B.B, i M.M.\n14:00 - GRADONAČELNIK RADOJIČIĆ NAJOŠTRIJE OSUDIO POKUŠAJ ZASTRAŠIVANjA NARODA\nGradonačelnik Beograda prof. dr Zoran Radojičić najoštrije je osudio hapšenje 23 lica srpske i bošnjačke nacionalnosti, na teritoriji četiri srpske opštine, kao i pokušaj zastrašivanja naroda na Severu Kosova i Metohije.\n„Svesni smo posledica koje nedužno stanovništvo trpi zbog jutrašnjeg upada kosovskih specijalaca. Cilj nije borba protiv korupcije I kriminala, već zastrašivanje gradjana i pokušaj izazivanja sukoba, kako bi se naš narod zauvek iselio iz svojih domova. Ovo je do sada najintenzivnija provokacija preostalog stanovništa na Severu Kosovu i Metohije.”- kaže Radojičić.\nRadojičić daje punu podršku politici predsednika Srbije Aleksandra Vučića i ističe da je predsednik pokazao odlučnost u želji da zaštiti svoj narod, tako što je jutros naredio punu borbenu gotovost naših jedinica, poručujući da će naša vojska ukoliko dođe do ugrožavanja života zaštititi stanovnike Severa Kosova I Metohije.\n„Predsednik Vučić poslao je jasnu poruku da su mu mir i stabilnost najvažniji, kao i da će Srbija zaštititi svoj narod. Zbog toga rukovodstvo Beograda, na čijem sam čelu, daje punu podršku njegovim naporima da očuva Kosovo I Metohiju u Srbiji, kao i jedinstvo našeg naroda u ovom teškom trenutku direktnog kršenja svih sporazuma sa albanske strane”\nGradonačelnik Beograda prof. dr Zoran Radojičić ističe da je veoma važno što je predsednik Srbije pozvao medjunarodne zajednice da utiču na Prištinu i osude teror i kriminalizaciju Srba na KiM.\nGradonačelnik poručuje gradjanima opština na severu KiM da imaju punu podršku Beograda kao I da ne reaguju na provokacije jer se neće dozvoliti da nasilje eskalira.\n14:06 - POTVRĐENO HAPŠENjE 19 OSOBA\nPredsednik Srbije Aleksandar Vučić izjavio je da ima informaciju da je za sada potvrđeno hapšenje 19 Srba, Bošnjaka i jednog Albanca u današnjoj akciji specijalnih jedinica kosovske policije na severu KiM i dodao da su svi uhapšeni sada u južnom delu Kosovske Mitrovice.\n14:10 - RAKIĆ OBIŠAO POVREĐENE, U SREDU MIRAN PROTEST SRBA\nPredsednik Srpske liste Goran Rakić obišao je danas u Kliničko-bolničkom centru Kosovska Mitrovica Bobana Janićijevića i Radenka Milovanovića koji su ranjeni u Zubinom potoku, prilikom akcije specijalnih jedinica ROSU i za sredu u podne najavio veliki protest na centralnom trgu severnog dela Kosovske Mitrovice.\n“Iskoristili su trenutak kada nakon lokalnih izbora gradonačelnici još nisu preuzeli svoje funkcije. Prema izjavama koje dolaze iz Prištine, mi i dalje nismo gradonačelnici, već u službi građana i još uvek smo obični građani”, rekao je Rakić.\nOn je kazao i da imaju informaciju da su kosovske snage pokušale da uvedu prinudnu upravu i da preuzmu četiri srpske opštine na severu.\n“Neće im uspeti i borićemo se i dalje. Želim da poručim građanima da ćemo biti uz njih i za sredu je zakazan veliki protest u Kosovskoj Mitrovici”, rekao je Rakić i dodao da su na vezi sa predsednikom Aleksandrom Vučićem i da će tokom dana doneti konkretne odluke šta dalje.\nDodao je da je situacija takva da moraju da donose odluke na dnevnom nivou.\n14:36 - UNMIK: SA VELIKOM ZABRINUTOŠĆU PRATIMO SITUACIJU NA KOSOVU\nMisija Unmik sa velikom zabrinutošću prati današnji razvoj situacije na severu Kosova, uključujući pritvor za dva pripadnika UN-a tokom obavljanja dužnosti, i zahteva njihovo hitno oslobađanje, saopšteno je iz te organizacije.\n"Oba člana osoblja su kasnije prebačena u bolnicu radi lečenja povreda. Utvđujemo precizne okolnosti, u bliskoj koordinaciji sa svim međunarodnim agencijama na terenu", navodi se u saopštenju za medije.\nSpecijalni predstavnik generalnog sekretara i šef Misije UN na Kosovu Zahir Tanin pozvao je na hitno oslobađanje osoblja UN-a, dodajući da će se "bilo kakva šteta naneta osoblju UN susresti sa najvišim stepenom diplomatskih i međunarodnih pravnih odgovora".\n"Pozivam sve strane da se pridržavaju principa vladavine prava i dostojanstva za sve, i da pomognu da se vrati mir i sigurnost u tom području", naveo je on.\n14:37 - DAČIĆ PRENEO MINISTRIMA VIŠEGRADSKE GRUPE I ZAPADNOG BALKANA OGORČENjE ZBOG NAPADA NA KOSOVU\nŠef srpske diplomatije Ivica Dačić je na sastanku ministara spoljnih poslova Višegradske grupe i Zapadnog Balkana u Bratislavi učesnicima preneo zabrinutost Srbije zbog događaja na Kosovu i njenu rešenost da zaštiti svoj narod ukoliko to bude potrebno.\nKako je saopštilo Ministarstvo spoljnih poslova Srbije, uz "veliku zabrinutost i ogorčenje Srbije zbog napada prištinskih policijskih snaga bezbednosti i specijalnih jedinica na sever Kosova" Dačić je rekao da EU i zapadni partneri "moraju da preduzmu sve mere da se kosovske snage bezbednosti što pre povuku sa severa Kosova".\n14:53 - PACOLI: POZIVAM SRBIJU DA NE POLITIZUJE AKCIJU PROTIV KRIMINALA\nMinistar spoljnih poslova samoproklamovanog Kosova Bedžet Pacoli je danas pozvao Srbiju da ne politizuje veliku policijsku akciju protiv kriminala i krijumčarenja na severu Kosovu.\nOn je rekao da je akcija usmerena na hapšenje mreže koja se bavi krijumčarenjem, podmićivanjem, zloupotrebom službenih položaja i drugim aktivnostima organizovanog kriminala.\n"Kosovska policija sprovodi operaciju na severu Kosova da bi uhapsila građane Kosova, uključujući policajce koji su deo mreže koja je bila duboko umešana u krijumčarenje, podmićivanje, zloupotrebu službenih položaja i druge aktivnosti organizovanog kriminala", napisao je Pacoli na fejsbuku.\n15:04 - UNMIK: OSLOBOĐEN PRIPADNIK MISIJE RUSKE NACIONALNOSTI\nTo je navedeno u saopštenju UNMIK-a dostavljenog Tanjugu.\nRanije danas ta misijja je saopštila da "sa velikom zabrinutošću prati današnji razvoj situacije na severu Kosova, uključujući to što je Kosovska policija privela dva pripadnika osoblja UN dok su obavljali svoju dužnost".\n"Pozivam sve strane da se pridržavaju principa vladavine prava i dostojanstva kada je u pitanju život i sloboda svih i da pomognu da se vrati mir i bezbednost na tom području", poručio je Tanin.\n15:51 - NA SEVERU KiM UHAPŠENO 28 OSOBA, OD TOGA 19 POLICAJACA\nU današnjoj akciji na severu Kosova i Metohije NjSO (bivša ROSU) je uhapsila 28 lica, od toga 19 policajaca i devet građana, izjavio predsednik Srbije Aleksandar Vučić na sednici Skupštine Srbije.\n16:01 - JOŠ DVOJICA RANjENIH PRIMLjENA U KCB KM, JEDAN RUS\nPrema rečima zamenika direktora KBC-a Kosovska Mitrovica dr Zlatana Eleka, primljen je ruski državljanin Mihail Krasnoščenko (63), radnik UNMIK administracije koji je na Kosovu 20-tak godina.\nDrugi povređeni u akciji specijalnih jedinica ROSU u Zubinom potoku je Razvigor Cvetić (66), gluvonema osoba, koji je povređen kada je krenuo u prodavnicu.\n“Obojica su smešteni u jedinici intenzivne nege i trenutno su na praćenju. Ne znamo kako će se njihovo stanje dalje razvijati. Postoje tendencije da čak budu transportovani u neku drugu zdravstvenu ustanovu na teritoriji Republike Srbije”, rekao je Elek Tanjugu.\nPrethodno su u KBC Kosovska Mitrovica zbrinuti Boban Janićijević (43) i Radenko Milovanović (40), koji su prilikom akcije ROSU u Zubinom potoku zadobili povrede donjih esktremiteta i njihovo stanje je stabilno.\n16:07 - POPOVIĆ: NEĆEMO DOZVOLITI PROGON SRBA, UZ NAS SU RUSIJA I PUTIN\nNećemo dozvoliti progon Srba sa Kosova i Metohije, uz nas su Rusija i predsednik Vladimir Putin, izjavio je danas ministar za inovacije i predsednik Srpske narodne partije Nenad Popović.\nNasilje i mržnja koje prema Srbima na Kosovu pokazuju kriminalne i separatističke vlasti u Prištini, a koji su došli do vrhunca upadom njihovih takozvanih specijalnih snaga na sever Kosova, još jednom su potvrdili da samo čvrsta i oštra politika prema tim "banditima" može da zaustavi novi progon našeg naroda, ističe Popović, navedeno je u saopštenju.\n"Nakon hapšenja Srba i upotrebe vatrenog oružja protiv golorukog naroda, kao i nezakonitog privođenja i prebijanja državljanina Rusije, jasno je da su Šiptari u ovoj akciji bili samo puko sredstvo svojih zapadnih zaštitnika da se ponize i Srbija i Rusija", rekao je Popović.\nPoručio je da moramo čvrsto i dosledno da branimo naš narod, državu, Ustav, međunarodno pravo i Rezoluciju 1244, na svakom mestu i u svakom trenutku, kao i da jasno poručimo nasilnicima iz Prištine da Kosovo nikada neće biti država, bez obzira na svo nasilje i pretnje.\n"Iz tih razloga, naše snage bezbednosti u slučaju pokušaja progona Srba na severu Kosova, moraju da odmah reaguju kako bi zaštitili naš narod i to moraju znati svi oni koji podržavaju i štite ove separatiste i ćute na njihovo nasilje".\nPopović je uveren da da naši prijatelji, pre svega Rusija i predsednik Putin, nikada neće dopustiti da bilo ko vojno spreči našu opravdanu odlučnost da u slučaju napada na Srbe kao država svojim snagama zaštitimo naš narod.\n16:55 - VESELjI POSETIO ALBANCE U ČABRI\nPredsednik tzv Skupštine Kosova Kadri Veselji objavio je na svom fejsbuk nalogu "da je neposredno nakon akcije specijalnih snaga policije na severu posetio stanovnike albanskog sela Čabra u opštini Zubin Potok.\n- Razgovarao sam sa stanovnicima Čabre kako bi ih smirio i uverio da je država Kosovo posvećena uspostavljanju reda i zakona u svakom delu Kosova. Nikada vas nećemo ostaviti same i uz podršku SAD i naših zapadnih saveznika uspećemo u izgradnji liberalno-demokratske pravne države. Izgradi ćemo državu u kojoj će se svaki građanin osećati sigurnim - napisao je Veselji.\n17:01 - SUSPENDOVANO 19 POLICIJSKIH SLUŽBENIKA\nŠefica Policijskog inspektorata Prištine Miradije Keljmendi saopštila je da je 19 danas uhapšenih policajaca suspendovano sa dužnosti i određen im pritvor od 48 sati.\nOna je rekla da su od njih 19, 11 srpske nacionalnosti, četvorica su Albanaci i četvorica Bošnjaci, prenoši RTK na srpskom jeziku i dodaje da je jedan od njih komandir policijske stanice, tri su narednici, a ostali policajci.\n"Pretreseno je 12 lokacija. Tokom pretresa oduzeto je oružje, tehnička oprema i novac. Policijski službenici su pritvoreni na 48 sati, i svi su suspendovani sa dužnosti", rekla je ona na konferenciji za štampu Policije i tužilaštva.\nInače, kosovska policija saopštila je ranije da je uhapsila jatake i još sedam građana koji su pokušali da opstruiraju rad policije.\n17:51 - ZIBERAJ: DAČIĆ ĆE BITI UHAPŠEN UKOLIKO UĐE NA KOSOVO I METOHIJU\nSavetnik kosovskog ministra spoljnih poslova Bedžeta Pacolija, Jetlir Ziberaj izjavio je da će ministar spoljnih poslova Srbije Ivica Dačić biti uhapšen ukoliko pokuša da uđe na KiM.\n"Ni Ivica Dačić niti bilo ko drugi iz Beograda nema ovlašćenje ili pravo da interveniše kako bi sprečio normalnu operaciju sprovođenja zakona. Niko nema dozvolu kosovske vlade da uđe niti da izađe sa teritorije KIM bez dozvole", napisao je Ziberaj na Fejsbuku.\nKako je rekao biće sprečen svaki pokušaj da se prekrši deo Briselskog sporazuma koji se odnosi na zvanične posete.\n"Beograd bi trebalo da prekine sa histerijom kroz propagandna sredstva", rekao je on, prenosi prištinski Kalkso.\n18:11 - ANDRIJA MANDIĆ O DOGAĐAJIMA NA KIM: ISKUŠENjA SLEDE\nPovodom dramatičnih događaja na severu Kosova i Metohije oglasio se Andrija Mandić, lider Nove srpske demokratije i poslanik u crnogorskom parlamentu:\n- U ovom teškom i složenom trenutku, najvažnije je da čitav srpski narod bude solidaran, jedinstven i odlučan u odbrani one vrednosti koja nas čini narodom. Nema tu mnogo filozofije - najveće i najteže bitke dobijali smo samo kad smo bili jedinstveni, a ta potreba za slogom je sad najpotrebnija, kad je još jednom ugrožen srpski narod u južnoj srpskoj pokrajini. Teroristi iz OVK, koji danas izigravaju političare i „državnike“, odavno su zacrtali da je njihov cilj brisanje srpskog naroda sa njegovih vekovnih ognjišta, ali i nama treba da bude vrhovni cilj da po svaku cijenu sačuvamo naš narod i svetinje. Popuštali smo decenijama i velikim silama, kao i onima iz regiona koji su, služeći velikima, pokušavali da sakriju svoje komplekse i koliko su mali i beznačajni, ali štetni za srpski narod. Kao i generacije iza nas, i mi moramo biti spremni na mnoga iskušenja koja se javljaju kada treba stati u odbranu slobode, časti i naroda. Siguran sam da je i u Crnoj Gori, koja se suočava sa duhovnim i moralnim poniženjima od strane izdajničkog separatističkog režima koji je priznao lažnu državu Kosovo, većina onih kojima su obraz i čast iznad svega i koji su vaspitani na kosovskom mitu kao jednom od temelja našeg identiteta i borbe za slobodu, izjavio je Mandić. (V. K.)\n20:08 - VULOVIĆ: GORE BILO NEGO DA JE BIO RAT\nNekadašnji gradonačelnik Zubinog Potoka Stevan Vulović kaže da od sukoba na Kosovu i Metohiji krajem devedesetih godina ne pamti toliki izliv nasilja kakav je bio danas prilikom upada ROSU u tu opštinu, a kako ocenjuje, ono što se danas desilo nije bilo korišćenje preterane sile, već oružani napad.\n"To je bilo krvožedno nasilje, to je bilo takvo nasilje koje ne mogu ni da opišem, koristili su bojevu municiju, šok bombe, sve što je moglo da se iskoristi, a da mi nismo bacili ni jedan jedini kamen", kaže Vulović za Tanjug dodajući da je večeras situacija u Zubinom Potoku mirna.\n"Uništili su usput sve što su stigli, tukli su ljude, izvlačili su ih iz kuće, ranjavali, meni su pucali u leđa i na svu sreću su me omašili, pogodili su neko drveće, pucali su mi i u auto, sve se dešavalo na 200, 300 metara od moje kuće", ispričao je Vulović.\nDodaje da su pripadnici ROSU isprebijali poštene ljude, od gluvonemih, preko dece, mladih ljudi..., kao i da su uništili preko 100 automobila, oko dvadesetak kamiona.\n"Gore je bilo nego da je bio rat", kaže Vulović.\nUpoređujući današnju situaciju sa prošlogodišnjim hapšenjem direktora vladine Kancelarije za Kosovo i Metohiju Marka Đurića, Vulović kaže da je "hapšenje bilo sitnica".\nNavodi da je prisustvovao i hapšenju u martu 2018. godine, kao i da je tom prilikom dobio batine i do dana današnjeg ima "hematom od kundaka".\n"Preživeo sam sve to, bilo je strašno, ali trajalo je nekoliko minuta, a kada nešto traje šest sati, pa imate jednu barikadu, drugu barikadu..., mnogo je teže danas bilo", kaže Vulović.\nTrenutno je situacija u Zubinom Potoku mirna, kaže Vulović, a građani su zadovoljni što su uspeli da "oteraju nasilnike".\n"Sada sedim ispred kuće, čuje se svaki glasić, mirno je, izuzetno mirno čak. Danas su građani bilo mnogo uznemireni, ali prestalo je to i pretvorilo se u jedan uobičajeni dan, jer mi, na kraju krajeva, tako živimo", navodi Vulović.\n22:24 - PACOLI TRAŽI OBJAŠNjENjE UNMIKA O PRISUSTVU RUSA NA BARIKADI\n"Kosovo je dugo upozoravalo međunarodnu zajednicu na destabilizujuće napore Rusije u regionu", naveo je Pacoli.\nOceniteDopada mi se 58 Ne dopada mi se 154


Jeftini letovi iz Srbije za Kirgistan - Avionske karte Srbija Kirgistan - eSky.ba\nLetovi iz Srbije za Kirgistan\nPretražite letove iz Srbije za Kirgistan\nProvjerite najbolje ponude letova iz Srbije za Kirgistan\n✔ Postoje li posebne ponude za letove iz Srbije za Kirgistan na eSky.ba?\n✔ Mogu li se pobrinuti za osiguranje prilikom rezervacije leta iz Srbije za Kirgistan?\n✔ Ako rezerviram let iz Srbije za Kirgistan, mogu li rezervirati ujedno i smještaj?\n✔ Koje avio-kompanije nude letove iz Srbije za Kirgistan?\nBudite sigurni, da na eSky.ba ponuda letova iz Srbije za Kirgistan uključuje ne samo niskotarifne avio-kompanije, već i one koje su specijalizirane za visoki standard.


OBNOVLJEN UGOVOR: Osiguranici u Zagreb na transplantaciju – Portal Luca\nMinistarka zdravlja Jelena Borovinić Bojović kazala je za Dan da će obnova saradnje na transplantacionom programu sa Hrvatskom znatno doprinijeti unapređenju te oblasti u Crnoj Gori, što će konkretno značiti uvođenje novih metoda liječenja kod nas, ali i upućivanja naših državljanja u Zagreb na najzahtjevnije transplantacije. Jedna od takvih je i presađivanje matičnih ćelija.\nOna je istakla da su u resoru na čijem je čelu u posljednje pola godine intenzivno radili kako bi što prije obnovili ugovor sa međunarodnom organizacijom Eurotransplant, čija je članica i Hrvatska, što će omogućiti našim građanima da budu na njihovim listama čekanja za transplantaciju organa. Države članice Eurotransplanta dužne su da recipročno učestvuju u obezbjeđivanju organa.\nUgovor sa Eurotransplantom je istekao 2019. godine i od tada nije obnavljan. Na pitanje zbog čega prethodna vlast to nije učinila, Bojović Borovinić je odgovorila da su to objašnjavali situacijom sa pandemijom virusa korona.\nCrna Gora je 4. septembra 2018.godine postala članica Eurotransplanta, neprofitne organizacije koja posreduje i koordinira razmjenu organa za presađivanje između transplantacionih centara, laboratorija i donorskih bolnica u najrazvijenijim evropskim zemljama. Iste godine, u Kliničkom centru Crne Gore obavljene su tri kadaverične transplantacije, odnosno presađivanje organa sa preminule osobe. Operacije su vodili stručnjaci iz Hrvatske. Tada su saopštene optimistične prognoze da su stvoreni uslovi za veću dostupnost organa za naše građane preko Eurotransplanta, ali i da Klinički centar Crne Gore postane regionalni centar za transplantacije.\nMinistarka zdravlja, koja je nedavno boravila u Hrvatskoj, gdje je dogovorena obnova saradnje na programu za transplantaciju organa, juče je najavila da će sa hrvatskim ministarstvom zdravlja u narednom periodu potpisati memorandum o saradnji. Ona nije mogla da precizira rok za početak saradnje.\n“Dogovorili smo saradnju u oblasti doniranja i transplantacije organa, kao što su prenos znanja i razmjena iskustava, sa ciljem osposobljavanja kadrova i uvođenje novih metoda liječenja u Crnoj Gori, doniranje i presađivanje organa, ECMO, MARS, srčane pumpe, intenzivističke procedure i druge. Dogovorili smo i saradnju između Kliničkog centra u Podgorici i Kliničko-bolničkog centra u Zagrebu u područjima od posebnog interesa. Konkretno, posebnim ugovorom biće regulisano presađivanje bubrega, srca, jetre, pluća i matičnih ćelija”, kazala je Borovinić Bojović.\nOna je pojasnila da je u ovom trenutku veoma bitno što su od Eurotransplanta dobili pozitivno mišljenje na ispunjavanje uslova u preciznom i zahtjevnom procesu.\nPo riječima Borovinić Bojović, zakon o transplantaciji riješiće brojne probleme u ovoj oblasti.\n“Taj zakon nikada nije izglasan. Mi smo ga doradili i očekuju nas dalje aktivnosti u tom dijelu. Naš zadatak je i da građanima približimo značaj doniranja organa kroz odgovarajuću kampanju, koja će takođe uslijediti”, kazala je ministarka zdravlja.


Železnička | VAmedia - info portal\nNovi objekat Europroma u Železničkoj ulici\nDanas je u Valjevu na adresi u Železničkoj 6 otvoren još jedan maloprodajni objekat Europroma. Nakon što je niz godina kompanija Europrom svoje maloprodajne objekte uglavnom otvarala u drugim opštinama… Read more »\nDrustvo, Naslovne vesti Europrom, novi objekat, Perić, Železnička\nRehabilitacija Železničke ulice\nRehabilitacija Železničke ulice, od Ulice Vuka Karadžića do Vojvode Mišića će početi u sredu 6. aprila. Zbog toga se mole građani da do srede uklone svoja parkirana vozila iz ove… Read more »\nGrad, Naslovne vesti rehabilitacija, Železnička\nRehabilitacija Železničke ulice-Uklonite parkirana vozila\nU utorak 09. i u sredu 10. novembra 2021.god. izvodiće se radovi na rehabilitaciji Železničke ulice ( od Sinđelićeve do Vlade Danilovića ). Mole se građani da uklone svoja parkirana … Read more »\nGrad, Naslovne vesti parkirana vozila, rehabilitacija, Železnička\nDanas 08.10.2021.godine bez vodosnabdevanja će ostati potrošači u ul.Želežničkoj u vremenskom periodu od 08 do 12h. JKP Vodovod\nGrad vodovod, Železnička\nObaveštavaju se građani da će, zbog radova na izradi vodovodnog priključka, bez vode ostati građani u Ulici Železničkoj, i to od ulice Vuka Karadžića do ulice Vlade Danilovića, u periodu… Read more »\nZavod u zgradi stare Železničke stanice?\nU zgradu stare Železničke stanice po svemu sudeći biće useljen Zavod za zaštitu spomenika kulture. Grad Valjevo na sednici Skupštine doneo je svojevremeno odluku da dug preduzeća „Sloga“ koje je… Read more »\nGrad, Naslovne vesti krov, rekonstrukcija, spomenici, stanica, useljenje, Zavod, Železnička


Nove mjere tokom predstojećih praznika izazvale burnu polemiku među odbornicima (VIDEO) – Portal Kolašin\nNove mjere tokom…\nNove mjere tokom predstojećih praznika izazvale burnu polemiku među odbornicima (VIDEO)\nOdbornici lokalnog parlamenta u Kolašinu od jutros nijesu uspjeli da usvoje predloženi dnevni red današnjeg zasedanja, jer su odbornici DPS-a izašli sa predlogom nove tačke, odnosno inicijative prema Vladi a preko lokalnog parlamenta da se izmjene nove mjere nadležnih koje važe tokom predstojećih praznika.\nU obrazloženju predloga, Duško Šćepanović ispred DPS-a objasnio da je njihov predlog urađen na osnovu zaključka jučerašnjeg sastanka turističkih poslanika.\nPredlog odborničkog kulba DPS-a\n„Naš apel prema Vladi je da se ublaže mjere da ne bi došlo do otpuštanja radnika“, kazao je Zoran Šćepanović odbornik DPS-a.\nIspred Grupe birača, Gospava Vujisić je istakla da predlog DPS-a ima diskriminatornu sadržinu, kao i da nije pravno utemeljen te je kazala da ona neće glasati za taj zaključak.\nTakođe je i Vladimir Martinović ispred Odborničkog kluba Demokrata kazao da predlog DPS-a nije prihvatljiv i da ako istinski žele da pomognu turističku privredu Kolašina da onda glasaju za predlog Demokrata… a oni su predložili da se iz Budžeta za narednu godinu sredstva koja su opredeljenja za službena putovanja i reprezentacije usmere prema turističkom sektoru Kolašina.\nNakon burne rasprave DPS je odustao od svog predloga a glasovima većine odbijen je predlog odborničkog kluba Demokrata.\nEvo kako je tekla rasprava po tom pitanju…\nVladimir Martinović – Demokrate\nDuško Šćepanović – DPS\nNakon više satne rasprave tek u popodnevnim satima je usvojen dnevni red, a zatim je započela rasprava o predlogu Odluke Budžeta za 2021. godinu koja je još u toku, tako da će se sjednica lokalnog parlamenta nastaviti sjutra.


Lideri stranaka u Vojvodini, koje se pominju kao moguće članice "autonomističkog bloka", dan nakon što je Milivoj Vrebalov (LDP) lansirao takvu ideju, navode da nisu dobili poziv i nemaju komentar, ali i različito reaguju na tu incijativu.\nI dok LDP, po rečima potpredsednika te stranke Dušana Mijića, podržava inicijativu za formiranja bloka stranaka koje bi činile "autonomistički front", funkcioneri DS i SVM, Dragoslav Petrović i Balint Pastor, kažu da ne mogu da se izjasne o inicijativi pošto ona nije zvanično formalizovana.\nZa lidera Lige socijaldemokrata Vojvodine Nenada Čanka, mađutim, nesporno je da će nekakav "autonomisticki front" u Vojvodini formirati i to bez obzira da li to žele stranke, jer, kako je kazao, to i nije stvar političkih partija, već kvaliteta života ljudi u Pokrajini.\nČanak je danas u izjavi za Tanjug rekao da očekuje da se u takav front uključe i intelektualci, predstavnici civilnog društva i strukovnih organizacija, jer to treba da bude odgovor na "eskalaciju arogancije političkih struktura iz Beograda, koje brutalno ignorišu specifičnosti Vojvodine".\nČanak dodaje i da se tu nikako ne radi o "vojvodanskom separatizmu", koji se, kako kaže, uporno servira iz Beograda s ciljem "daljeg bespoštednog eksploatisanja Vojvodine".\nDa "autonomistički klub" nije uvod u separatizam bilo koje vrste tvrde i drugi sagovornici Tanjuga, ali se svi slažu da je do rešenja problema u Vojvodini potrebno doći dijalogom.\nMijić u izjavi Tanjugu kaže da je ideja "autonomističkog kluba" na mestu jer "Vojvodina je glasala drugačije i građani traže rešenja i mi smo odgovorni da im ih damo a Liberalno demokratska partija će imati aktivnu ulogu u tome".\nOn je dodao da očekuje da će značajan doprinos tome dati i stranke koje se zalažu za veću autonomiju Vojvodine.\nPrema rečima Mijića, položaj Vojvodine i njena specifična pozicija nakon odluke Ustavnog suda Srbije doveli su do toga da je neophodno odgovornije se pozabaviti pitanjem autonomije Vojvodine.\nOn smatra da bi bilo loše svako "ignorisanje i guranje problema pod tepih".\nMijić napominje da o vojvođanskom separatizmu nema govora i da se nijedna od stanaka koje bi činile "autonomistički front" ne zalaže za to, već isključivo za očuvanje potencijala koje bi Srbija kao moderna država trebalo da sačuva.\nI Balint Pastor smatra da su priče o vojvođanskom separatizmu "apsolutne gluposti".\n"Ne znam nijednu stranku, ni parlamentarnu ni vanparlamentarnu, niti ijedno ozbiljno udruženje građana koje se zalaže za otcepljenje Vojvodine od Republike Srbije", kazao je on.\nU izjavi Tanjugu Pastor je istakao da je važno da što pre dođe do razgovora pokrajinskih i republičkih funkcionera, da bi se našlo rešenja u interesu svih i da bi se rešili ogromni problemi u pokrajini.\nOn nije mogao da potvrdi da li će se SVM priključiti inicijativi za formiranje "autonomističkog fronta", jer, kako je rekao, nije dobila poziv za to.\nPotpredsednik Vlade Vojvodine i funkcioner Pokrajinskog odbora Demokratske stranke Dragoslav Petrović kazao je da ne može da komentariše najave o formiranju "autonomističkog fronta" budući da, kako navodi, ta inicijativa nije zvanično formalizovana.\nPotpredsednik Skupštine Vojvodine iz redova Liberalno-demokratske partije (LDP) Milivoj Vrebalov izjavio je ranije da je u toku stvaranje "vojvodanskog fronta", koji će činiti DS, LSV i LDP, verovatno uz podršku SVM, a koji bi se zalagao za veću autnomiju Pokrajine.


KRIMINAL ZA OSUDU SAMO KAD NISTE VLAST Kakve poruke se mogu iščitati nakon PUCANJA KOALICIJE u Srpskoj - Srpskainfo\n– E, sada, kada se jedan oslabljen partner sukobi s mnogo jačim onda imate i ove pojavne oblike kompromitacije. Treba još reći da bi ovaj sukob mogao da proizvede neku ozbiljniju opozicionu priču u smislu njenog jačanja. Danas skoro da i nemamo opoziciju u pravom smislu te riječi. Prije bih rekao da se radi o nekom političkom buncanju kao izrazu nezadovoljstva. Za demokratiju bi bilo dobro da postoji jaka opozicija. Nisam siguran da će u neko skoro vreme to i desiti – zaključuje Vuković.\nKRVAVI OBRAČUN U ZAGREBU Jedan muškarac ubijen, a drugi ranjen


Tužilaštvo neopredeljeno o privremenom puštanju Šešelja\n► Tužilaštvo neopredeljeno o privremenom puštanju Šešelja\nTužilaštvo Haškog tribunala nije danas eksplicitno saopštilo da li je za ili protiv privremenog puštanju na slobodu Vojislava Šešelja.\nU odgovoru na nalog sudskog veća od 13. juna da se strane u postupku izjasne o mogućnosti da optuženi bude privremeno pušten na slobodu, Tužilaštvo je navelo da ne može da razmatra to pitanje, osim da napomene da je Žalbeno veće nedavno primetilo da, "zasad, optuženi nije pokazao da mu je zbog dužine suđenja, uključujući i pritvor, narušeno pravo na fer suđenje".\nSudsko veće je samo navelo da je novom sudiji Madaje Nijangu potrebno dodatno vreme da se upozna sa celim predmetom i da ne može da precizira koliko će vremena biti potrebno za izricanje presude, te tužilaštvo "ne može da iznese podneske o ovom pitanju", stoji u odgovoru tužilaštva na zahtev sudskog veća.\nTužilaštvo je saopštilo da, u slučaju da sudsko veće pusti na privremenu slobodu Vojislava Šešelja, treba da postavi uslove za to koji obezbeđuju da optuženi neće "ugrožavati žrtve, svedoke ili druge osobe" i da će se vratiti u pritvorsku jedinicu ako i kada Veće to naloži.\nPretresno veće Međunarodnog krivičnog suda za bivšu Jugoslaviju izdalo je 13. juna nalog kojim se strane u postupku pozivaju da iznesu mišljenje o mogućnosti da se Šešelj privremeno pusti na slobodu uzimajući u obzir više razloga, među kojima i narušeno zdravstveno stanje optuženog.\nU odluci Pretresnog veća je, takođe, navedeno da je poziv stranama upućen zato što u ovom trenutku nije moguće "odrediti tačan datum izricanja presude" pošto je sudija Madaje Nijang zatražio dodatno vreme da se upozna sa celim predmetom.\nTužilaštvo je u današnjem odgovoru veću navelo da se iz liste aktivnosti za koje je Šešelj naveo da će preduzimati tokom privremene slobode može zaključiti da je optuženi "dobrog zdravlja".\nImajući u vidu dužinu pritvora optuženog i suđenja, tužilaštvo je mišljenja da svi napori Tribunala treba da budu usmereni da presuda bude izrečena što pre, navedeno je u podnesku tužilaštva.\nLider Srpske radikalne stranke Šešelj obavestio je Pretresno veće Haškog tribunala da će, ukoliko bude odlučeno da ga privremeno puste na slobodu, ne prihvata nikakva ograničenja, osim onog da neće napuštati teritoriju Srbije.\nŠešelj je u podnesku Haškom sudu, koji je medijima prosleđen iz SRS, naveo da se ukoliko bude privremeno pušten na slobodu neće javljati policiji, niti nositi elektronsku narukvicu ili druge predmete kojima se narušava ljudsko dostojanstvo.\nOn navodi i da će učestvovati u političkom životu Srbije, na javnim skupovima, da će davati intervjue novinama, gostovati u televizijskim emisijama i "javno kritikovati Haški tribunal kao nelegalni međunarodni sud".\nŠešelj navodi i da odbacuje bilo kakve garancije vlade u Beogradu.\nOn je u podnesku protestovao zbog neodržavanja statusnih konferencija u njegovom predmetu nakon iznošenja završnih reči, iako član 65 bis Pravilnika o popstupku i dokazima predviđa da se, nezavisno od faze postupka, statusne konferencije moraju održati u roku ne dužem od 120 dana od poslednje statusne konferencije.\nKako podseća, pravilnik naglašava da su statusne konferencije mesto gde optuženi može pokrenuti pitanja u vezi sa predmetom uključujući zdravstveno stanje i uslove pritvora, a njemu su, istakao je, ta prava uskraćena.\nŠešelj protestuje i zbog nedonošenja odluke o ukidanju pritvora, pa čak i nerazmatranja tog pitanja u razmacima koje nalaže međunarodno običajno pravo, jer obaveza pretresnog veća bila je da u određenim vremenskim razmacima preispituje odluku o pritvoru i odmah po prestanku razloga za pritvor donese odluku o njegovom ukidanju.\nHaški tribunal odbacio je prethodno 6. juna zahtev Šešelja da bude oslobođen ili da suđenje počne ispočetka, posle izuzeća sudije Frederika Harhofa na zahtev samog optuženog.\nSudska odluka doneta je većinom, uz oprečno mišljenje sudije Kofija Kumelija Afanđea, koji je ocenio da je Šešeljev slučaj "bez presedana".\nautor: DAR\tizvor: Tanjug


Braun PL3011 IPL depilator cena, cene Srbija, prodaja Beograd Novi Sad Niš\nBraun PL3011 IPL depilator cene\nBraun PL3011IPL... specifikacija\ncena od 24.990,00 do 49.299,00 din | prodavnica (7)\nEPonuda nije internet prodavnica već Vam omogućava da brzo i lako nađete Braun PL3011 IPL depilator po najjeftinijoj ceni. Naš cilj je da kupci budu što bolje informisani o ponudi Braun depilator PL3011 IPL na tržištu Srbije. Vrlo lako nalazite željeni proizvod za kategoriju Epilatori cene, ne morate da lutate od sajta do sajta za Braun Epilatori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Braun PL3011 IPL depilator sa PRODAVCEM. EPonuda ne može da garantuje potpunu tačnost specifikacije i slika za Braun PL3011 IPL depilator. Pre kupovine, podatke za Braun depilator PL3011 IPL proverite na sajtu PROIZVOĐAČA.


Vi ste ovdje: Home Sklapanje konfiguracije\nOtkriven ozbiljan propust koji većinu Linux sistema čini podložnim napadima\nIstraživači firme Qualys otkrili su kritičan propust u Linux GNU C Library (glibc) koji omogućava napadačima da daljinski pokrenu maliciozni kod i tako preuzmu potpunu kontrolu nad ranjivim sistemom.\nGlibc je ključni deo Linuxa, bez koga Linux ne može da radi.\nIstraživači Qualysa otkrili su buffer overflow propust nazvan GHOST (CVE-2015-0235) u __nss_hostname_digits_dots() funkciji glibca, koji može biti iskorišćen, lokalno ili daljinski, preko gethostbyname funkcija. Propust utiče na mnoge sisteme koji se temelje na Linuxu počev od onoga sa glibc-2.2 koji je objavljen 10. novembra 2000.\nPropust je veoma ozbiljan. Istraživači su razvili proof-of-concept napad u kome slanje specijalno napravljenog emaila mail serveru može omogućiti napadačima daljinski pristup Linux sistemu. Istraživači kažu da takav napad zaobilazi sve postojeće zaštite na 32-bitnim i 64-bitnim sistemima.\nIstraživači Qualysa su identifikovali brojne faktore koji su smanjili uticaj ovog baga. Oni su otkrili da je on bio ispravljen 21. maja 2013. (između objavljivanja glibc-2.17 i glibc-2.18). Na žalost, ovo nije prepoznato kao bezbednosna pretnja, zbog čega su najstabilnije i najduže podržane distribucije ostale izložene riziku, uključujući Debian 7 (wheezy), Red Hat Enterprise Linux 6 & 7, CentOS 6 & 7 i Ubuntu 12.04.\nQualys je unapred obavestio proizvođače Linux distribucija da će objaviti detalje o bagu, tako da su, na sreću, zakrpe sada dostupne.\n“S obzirom na broj sistema bazirani na glibcu, verujemo da je ovo veoma ozbiljna ranjivost i da bi to trebalo odmah rešiti. Najbolji pravac delovanja da bi se smanjio rizik je da primenite update vašeg Linux proizvođača”, kažu iz Qualysa.


BEZBEDNI Naši odbojkaši bili u avionu tokom terorističkog napada u Istanbulu!\nOdbojkaši Srbije bezbedno su sleteli na aerodrom "Ataturk" u Istanbulu, u 22.05, sat vremena posle terorističkog napada, prilikom kog je poginulo najmanje 50, a ranjeno je više od 100 ljudi.\n"Orlovi" predvođeni selektorom Nikolom Grbićem našli su se u Turskoj na putu za Iran, kome treba da gostuju u okviru Svetske lige.\nOni su na aerodrom "Ataturk" u Istanbulu sleteli u 22.05, dakle sat vremena posle napada. Odbojkaška ekspedicija je potpuno bezbedna, ali nije izašla iz aviona kojim je došla iz Beograda.\nPrema poslednjim informacijama dobijenim od Lasla Lukača, tim menadžera Srbije, reprezentativcima je saopšteno da su otkazani svi letovi iz Istanbula, pa će prenoćiti u tom gradu, a put Teherana krenuće u sredu.\nInače, odbojkaši su ka Turskoj trebalo da krenu u ponedeljak uveče, ali je taj let bio otkazan zbog nevremena u Beogradu.\nSrbija će u okviru Svetske lige igrati u Iranu od 1. do 3. jula sa selekcijom domaćina, Argentinom i Italijom.


Energyobserver - SVET / AUTOR VLADIMIR SPASIĆ / KLIMATSKE PROMENE / PORAŽAVAJUĆE: SKORO POLOVINA FIRMI U SVETU NE TEŽI KLIMATSKOJ NEUTRALNOSTI\nSVET / AUTOR VLADIMIR SPASIĆ / KLIMATSKE PROMENE / PORAŽAVAJUĆE: SKORO POLOVINA FIRMI U SVETU NE TEŽI KLIMATSKOJ NEUTRALNOSTI\nViše od polovine firmi širom sveta nije na putu da svede na nulu neto emisije ugljen dioksida do 2050. godine što je jedan od glavnih ciljeva Pariskog sporazuma. To se delimično može objasniti podatkom da gotovo isti procenat firmi, skoro 50 odsto, ovaj cilj i ne podržava u potpunosti, a dve trećine ga smatraju komercijalno neizvodljivim. Najviše problema da dostigne klimatsku neutralnost imaće industrija koja posluje na tržištima u razvoju, među koji su i Bugarska, Grčka, Rumunija i Turska,PRENOSI BALKAN GREEN ENERGY NEWS.\nZeronomics, globalna studija bankarske grupacije Standard Chartered o finansiranju društva sa nula neto emisijama, pokazala je da je veliki jaz između onoga što se govori i onoga što se radi, tačnije između reči i dela. Inače, klimatsku neutralnost do 2050. su kao cilj postavili Evropska unija i Japan, dok se Kina odlučila za 2060.\nStudija je rezultat odgovora 250 visokopozicioniranih rukovodioca i 100 investicionih stručnjaka iz kompanija koje imaju visoke emisije, ali i iz onih sa niskim emisijama CO2. Istraživanje je obavljeno u septembru i oktobru prošle godine.\nStudija otkriva veliki jaz između reči i dela\n55% poslovnih lidera veruje da njihove kompanije ne napreduju dovoljno brzo u tranziciji da bi smanjile neto emisije na nulu do 2050,\n61% investitora neće ulagati u kompanije koje nemaju plan za neutralne neto emisije,\n85% firmi mora da obezbedi srednje do visoke investicije da bi smanjile neto emisije na nulu,\n47% kompanija u potpunosti podržava ciljeve Pariskog sporazuma.\nStandard Chartered je saopštio da je globalna studija, čiji je cilja bio da se vidi dokle su stigle kompanije u dekarbonizaciji, pokazala veliki jaz reči i dela.\nPoslovanje sa neutralnim neto emisijama ne smatra se komercijalno izvodljivim\nKompanije se kreću sporo prema klimatskoj neutralnosti, pa tako 78 odsto investitora kaže da većina poslovnih lidera ne preduzima radnje potrebne za tranziciju njihovih kompanija. Inertnost ovih rukovodioca će imati posledice jer 61 odsto investitora poručuje da neće ulagati u kompaniju koja nema plan kako da smanji neto emisije na nulu.\nFirme ne planiraju ozbiljnije aktivnosti do 2030.\nMnoge kompanije žele da odlože ozbiljnije aktivnosti na putu ka klimatskoj neutralnosti do posle 2030, pa je treća dekada 21. veka, koja je počela pre nekoliko meseci, praktično izgubljena. Više od trećine poslovnih lidera (34%) izjavilo je da će njihove kompanije najviše napredovati između 2030. i 2040, dok je 37% reklo da će najviše uraditi između 2040. i 2050.\nU studiji se navodi da se poslovanje sa neto emisijama koje su nula ne smatra komercijalno izvodljivim: 64 odsto viših rukovodillaca veruje da nije realno da njihovoj kompaniji bude isplativo da drži ukupne emisije na neutralnom nivou.\nDve trećine poslovnih lidera veruje da je napredak kompanija sputan nepostojanjem pristupačne alternativne tehnologije\nVećina kompanija odlaže tranziciju jer smatra da trenutno nije dovoljno opremljena da ispuni cilj. Otprilike 64% poslovnih lidera veruje da je napredak njihove kompanije usporen nedostatkom pristupačne alternativne tehnologije koja će im pomoći u tranziciji.\nNajveća prepreka je, ipak, manjak finansija\nIpak, kao najveću prepreku u tranziciji, i rukovodioci kompanija i investitori, označili su nedostatak finansija. A, potrebe za finansiranjem su velike: 85 odsto kompanija zahteva srednji ili visoki nivo investicija da bi svele neto emisije na nulu i čak 91% onih koje imaju veoma visoke emisije CO2.\nZnatno više investicija usmerava se u razvijena tržišta nego u tržišta u razvoju\nNajviše će problema imati firme sa visokim emisijama CO2 na tržištima u razvoju. Poslovni lideri i investitori veruju da se znatno više investicija usmerava u razvijena tržišta nego u tržišta u razvoju, kao i da će se sektori sa visokim emisijama suočiti sa najvećim problemom u obezbeđivanju kapitala, navodi se u studiji.\nGlobalni porez na CO2 je način da se ubrza tranzicija\nVećina kompanija veruje da bi im standardizovani globalni okvir za merenje i izveštavanja pomogao da tranziciju obave brže. U tome bi im pomoglo i više dokaza o smanjenju troškova, pritisak partnera iz lanca snabdevanja i investitora, kao i efikasan globalni porez na CO2.\nSve veći pritisak kupaca da se pređe na neutralne neto emisije pomoći će svetu da dostigne ovaj cilj do 2050.\nVećina poslovnih lidera ukazuje na standardizovane sisteme za merenje neutralnih neto emisija (81%) kao način da se ubrza tranzicija, podvlačeći činjenicu da je ono što trenutno imaju – matrica različitih definicija, zahteva za merenje i izveštavanje – glavni izazov, pre svega, za visoke rukovodioce.\nNa drugoj strani, 79 odsto rukovodilaca smatra da će povećana potražnja za proizvodima i uslugama sa neutralnim neto emisijama i sve veći pritisak kupaca da se pređe na ovaj vid poslovanja, će pomoći svetu da dostigne cilj do 2050.\n08.04.2021 · CO2 / DEKARBONIZACIJA / KLIMATSKA_NEUTRALNOST / NULTE_NETO_EMISIJE / PARISKI_SPORAZUM


Šerman: Vreme za pauzu u sankcijama Iranu\nDržavna podsekretarka Vendi Šerman u intervjuu sa novinarom Persijskog servisa Glasa Amerike, Samakom Deganpurom\nU ekskluzivnom intervjuu za Persijski servis Glasa Amerike, državna podsekretarka i glavni američki pregovarač o nuklearnim pitanjima, Vendi Šerman kaže da SAD veruju novom iranskom predsedniku.\nGlavni američki pregovarač o nuklearnim pitanjima u intervjuu za Persijski servis Glasa Amerike kaže da je došlo vreme za pauzu u sankcijama uvedenim Iranu. Državni podsekretar Vendi Šerman je to izjavila posle razgovora izmedju Teherana i svetskih sila koje su američki zvaničnici ocenili kao najsadržajnije proteklih godina.\nRazgovori Sjedinjenih Država i drugih svetskih sila sa Iranom, ranije ovog meseca u Ženevi, ocenjeni su kao dobar prvi korak. U ekskluzivnom intervjuu za Persijski servis Glasa Amerike, glavni američki pregovarač o nuklearnim pitanjima, Vendi Šerman kaže da je možda vreme da se zastane u pogledu novih sankcija Teheranu.\n"Mislimo da je vreme za pauzu, kako bismo videli da li ovi razgovori mogu da dobiju na zamahu", kaže Šerman.\nDržavni podsekretar Vendi Šerman kaže da će predsednik Barak Obama i Državni sekretarijat SAD morati da rade zajedno sa članovima Kongresa u tom cilju i da se radi o ozbiljnim razgovorima.\n"Neka vrsta ublažavanje sankcija je važna kao prvi korak", ističe Šerman.\nPre samo nekoliko nedelja izjava Vendi Šerman u Kongresu izazvala je buru negodovanja u Iranu i dokaz je nepoverenja izmedju dve zemlje.\n"Znamo da je prevara deo DNK. Želimo da budemo sigurni da smo odvojili potrebno vreme za te sveobuhvatne pregovore", objašnjava Šerman.\nKonzervativci u Iranu ocenili su da ta izjava Vendi Šerman dodaje još jednu ciglu "zidu nepoverenja", dok su novine dodavale ulje na vatru antiameričkog raspoloženja objavljivanjem karikatura sa glavnim američkim pregovaračem u liku veštice.\n"Birala sam svoje reči u odgovoru članu Senata što je, mislim izazvalo odredjenu zabrinutost medju Irancima. Mislim da te reči odražavaju to duboko nepoverenje", kaže američka državna podsekretarka.\nMedjutim, neki, poput Izraelaca kažu da postoji razlog da se ne veruje Iranu.\n"Ako Sjedinjene Države ili druge članice Saveta bezbednosti UN ublaže pritisak na Iran, oni će se vratiti svojoj staroj politici varanja i uzmicanja i neće biti diplomatskog rešenja za ovaj problem", smatra bliskoistočni analitičar, Džim Filips, saradnik fondacije Heritidž.\nVendi Šerman je rekla Persijskom servisu Glasa Amerike da Sjedinjene Države veruju novoizabranon iranskom predsedniku Hasanu Rohaniju da Teheran ne želi nuklearno oružje. Medjutim, ona je istakla da Iran sada treba da preduzme konkretne korake da bi pokazao da su te reči iskrene.


rk leva obala – Page 3 – Ragbi Savez Srbije\nNajava : II turnir Zimske lige\n20/12/2016 by Marko Milosavljević\nU subotu 24.12.2016. godine, u 09.00č, počinje ‚‚II turnir Zimske Lige‚‚. Turnir se održava u Hali Sportova na Strelištu u Pančevu u zajedničkoj organizaciji Ragbi Kluba Dinamo 1954 i Ragbi Saveza Srbije. [Cela vest…]\nFiled Under: Vesti Tagged With: get into rugby, Pančevo, pioniri, ragbi savez srbije, RK Dinamo1954, rk leva obala, rk partizan, rk rad, RK Ruma, RK Singidunum, RK Zmajevi, RSS, srbija\nI turnir zimske lige\n15/12/2016 by Marko Milosavljević\nU nedelju 4.12.2016. odigran je ‚‚I turnir Zimske Lige‚‚ za Petliće i Pionire. Turnir se održao u Hali sportova na Novom Beogradu. Sudili su Nikola Glišić i Marko Milosavljević, dok je delegat bio Dobrivoje Babić.\nFiled Under: Vesti Tagged With: get into rugby, GIR Srbija, Hala Sportova Novi Beograd, rad mozzart, Ragbi Ruma, RK Dinamo1954, rk leva obala, rk partizan, RK Ruma, RK Zmajevi, RSS, Singidunum, Zimska liga 2016\nIzveštaj vikend 29-30.10.2016.\n03/11/2016 by Marko Milosavljević\nU nedelju 30.10.2016. na stadionu ‘Kralj Petar I’ na Banjici, odigran je treći turnir Prvenstva Srbije za Pionire. Na turniru je sudio Aleksandar Lelik a delegat je bio Zoran Mićić.Na turniru su ovaj put nastupile tri ekipe i to RK Rad, RK Leva Obala, i RK Zmajevi.\nFiled Under: Vesti Tagged With: banjica, pioniri, prvenstvo srbije u ragbiju, rad mozzart, ragbi savez srbije, rk leva obala, RK Singidunum, RK Zmajevi


Sistem PDV-a - Prednosti i nedostaci prilikom ulaska\nMinimax.si>Blog>Blog>Prednosti i nedostaci ulaska u sistem PDV-a\nSvaki novi preduzetnik će se, pre ili kasnije, susresti sa dilemom da li da uđe u sistem PDV-a ili ne. Mnogi koji tek ulaze u ovaj svet još uvek nisu sigurni ni šta to znači za njih ni koje obaveze, a koja prava, prijava za ovakav način oporezivanja nosi sa sobom. Pre nego što donesete ovu odluku, koja će svakako u velikoj meri uticati na vaše poslovanje, jako je važno da se upoznate sa tim koje su to prednosti i nedostaci ulaska u sistem PDV-a, kako biste mogli da odlučite u kojoj meri bi to odgovaralo vašem načinu poslovanja.\nŠta je to PDV i ko sve može biti u sistemu PDV-a?\nIako se ovaj termin svakodnevno čuje u razgovoru, veliki je broj ljudi koji nije siguran u potpunosti na šta se on tačno odnosi. Porez na dodatu vrednost, odnosno PDV, predstavlja porez koji se obračunava i plaća za svako pružanje usluga ili isporuku dobara. PDV se smatra indirektnim poreskim oblikom, jer trošak ovog poreza preduzeća prebacuju na neki način na svoje kupce tako što ga uključe u konačnu cenu proizvoda. Dakle, on je ugrađen u cenu usluga i naplaćuje se na taj način od svih onih koji u ovoj transakciji učestvuju. Prema Zakonu o porezu na dodatu vrednost, poreski obveznici imaju pravo na povraćaj PDV-a u određenim slučajevima, odnosno onda kada je prethodni porez na dodatu vrednost veći od same obaveze za PDV. Ovo pravo je ujedno i jedan od glavnih razloga zašto se veliki broj ljudi dobrovoljno odlučuje da uđe u sistem PDV-a, pogotovo kada se radi o novim firmama koje tek počinju sa poslovanjem. Međutim, ono što mnoge buni je ko može biti u sistemu PDV-a i šta je sve potrebno da se ovo pravo ostvari, a ko mora da uđe u sistem PDV. Naime, u sistemu PDV-a mogu biti preduzetnici i pravna lica vode svoje knjige prema principu dvojnog knjigovodstva, odnosno oni koji nisu paušalci. Oni koji su se već odlučili na paušalno plaćanje poreza, ne plaćaju porez na ovaj način. Kada promet prevazilazi određeni limit od 8.000.000RSD, nastaje obaveza ulaska u sistem PDV I naravno plaćanja PDV-a, odnosno obavezno je prijavljivanje i plaćanje ovog poreza. S druge strane, ono takođe može da bude i dobrovoljno, kada se firma sopstvenom odlukom prijavi u evidenciju sistema PDV-a, čak i ako ne prelazi ovaj limit. Iako se PDV obračunava u svakom koraku proizvodnje određenog dobra ili pružanja usluge, samo krajnji potrošač snosi PDV, dok prihodi od njega pripadaju državi. U našoj državi postoje dve stope kod poreza na dodatu vrednost, a to su opšta poreska stopa od 20% i posebna poreska stopa od 10%.\nU zavisnosti od toga koliki je godišnji promet preduzeća, neka će imati obavezu prijavljivanja u sistem PDV-a, dok će se druga odlučiti na ovaj korak samostalno i dobrovoljno. Ipak, svi oni koji postanu deo ovog sistema dele određene obaveze. Jedna od njih je, naravno, obračunavanje i plaćanje PDV-a na mesečnom nivou. Bitno je napomenuti da svi oni koji uđu u sistem PDV-a imaju obavezu plaćanja istog naredne dve godine, pa je važno razmisliti u startu da li je ovo isplativo, pogotovo za mlade firme koje nisu sigurne koliki će promet u narednom periodu ostvarivati. Tokom ove prve dve godine poslovanja firme će plaćati porez na mesečnom nivou. Kada ovaj period istekne, posmatra se ponovo koliki je godišnji promet tog preduzeća, te ukoliko je on manji od 50.000.000. RSD, porez će od tog trenutka plaćati na tromesečnom nivou. Ukoliko je, pak, promet i dalje ispod ovog iznosa, i dalje važi mesečna obaveza plaćanja prometa. Jako je važno da imate na umu da je rok za podnošenje prijave najkasnije do 15. u mesecu za prethodni mesec.\nPre nego što donesete konačnu odluku da li ćete svoje poslovanje prebaciti u sistem PDV-a ili ne, bitno je da razmotrite koje to pogodnosti i mane ovaj potez nosi sa sobom i koje od njih bi mogle da utiču na razvoj vašeg poslovanja. Jedna od većih pogodnosti ulaska u sistem PDV je što prijavu za istu možete da podnesete dobrovoljno. Naime, ukoliko ne prekoračujete već pomenuti limit od 8 miliona RSD godišnjeg prometa, niste u obavezi da postanete deo sistema PDV-a i ova odluka je isključivo vaša. Mnogi koji tek osnivaju firmu smatraju da će imati određenu korist od ulaska u sistem PDV-a, pre svega zbog povraćaja više plaćenog PDV-a sadržanog na ulaznim računima. Na ovaj način, veliki broj preduzetnika zapravo započinje biznis, oslanjajući se na ovaj povraćaj sredstava kako bi platili troškove zakupa prostora i obezbedili nepohodnu opremu za početak novog poslovanja, budući da u samom početku oni nemaju mnogo izdatih računa. Takođe, promet dobara i usluga može biti oslobođen obaveze plaćanja PDV-a po određenim stavkama, što je pogodnost koju mnogi rado koriste. Veliku olakšicu, ukoliko se odlučite na ovaj korak, pruža i mogućnost elektronske prijave, što će vam sačuvati i novac i živce, jer neće biti potrebe za bespotrebnim stajajnjem u redovima i nošenjem dokumentacije sa sobom. Poreski obveznici imaju mogućnost da samostalno kontrolišu ovaj porez, ali je bitno naglasiti da moraju i da poštuju stroge vremenske rokove koji su vrlo precizno utvrđeni.\nIpak, nije sve tako sjajno, pa imajte na umu i one negativne strane koje vam mogu biti problematične. Za početak, veliki broj ljudi se žali na visok iznos stopa poreza, budući da PDV predstavlja jedan od najvećih prihoda države. Kao što smo već napomenuli, rokovi za izvršenje vaših obaveza kada jednom uđete u sistem PDV-a su vrlo striktni, ali su i sankcije za njihovo nepoštovanje prilično velike, pa je jako važno da vodite računa o tome da ove rokove ne propustite. Jednom kada se odlučite na ovakvu obavezu, dužni ste da u sistemu PDV-a budete dve godine i da u tom periodu redovno izvršavate svoje obaveze. Ono što najviše muči veliki broj ljudi je što čak i kada oni sami nisu obveznici poreza, moraju da ga plaćaju, pri čemu nemaju pogodnosti poput povraćaja plaćenog poreza niti pravo na odbitne stavke, kao što to imaju oni koji jesu u sistemu PDV-a.\nUlazak u sistem PDV-a sa sobom nosi neke pogodnosti, ali i nedostatke, pa je jako bitno da razmislite o tome šta je to što je potrebno vašem poslovanju za napredak i uspeh i da li ćete imati koristi od ovog sistema.\n(Visited 8.798 times, 31 visits today)


CIK BiH: "Situacija alarmantna, ozbiljno ugrožen izborni proces" | Srpskacafe\nCentralna izborna komisija BiH kontinuirano, od početka 2020. godine, apeluje i poziva nadležne donosioce odluka u BiH da se u zakonom utvrđenom roku osiguraju finansijska sredstva za organizaciju i sprovođenje Lokalnih izbora 2020. godine – saopšteno je iz te instiutucije.\nU saopštenju se navodi da je nepoštivanje roka utvrđenog Izbornim zakonom BiH koji se odnosi na osiguravanje finansijskih sredstava za izbore dovelo do odgađanja održavanja lokalnih izbora sa 4. oktobra na 15. novembar ove godine.\nIz CIK-a upozoravaju da je realizacija izbornih aktivnosti koje su propisane Izbornim zakonom BiH, i ranije utvrđenim Operativnim planom sprovođenja izbornih radnji, dovedena u pitanje. Jedna od tih aktivnosti je izlaganje privremenih biračkih spiskova i to u periodu od 18. jula do 17. avgusta ove godine.\n– Štampanje privremenih biračkih spiskova, a zatim njihovo pakovanje i distribucija trebalo je da počne sutra, 4. jula, ali zbog činjenice da finansijska sredstva nisu osigurana ta aktivnost neće biti realizovana na vrijeme. Eventualno skraćivanje perioda u kojem će javnost imati uvid u privremeni birački spisak može uticati na tačnost, ažurnost i ukupni integritet biračkog spiska – navodi se u saopštenju.\n– Pozivamo još jednom nadležne organe vlasti u BiH da osiguraju finansijska sredstva za organizaciju i provođenje Lokalnih izbora u BiH – saopšteno je iz CIK-a BiH.